text:
Chaidh iris ùr Ghàidhlig, Tuath, a chur air bhog aig Sabhal Mòr Ostaig o chionn ghoirid le leughaidhean bho Mhaoilios Caimbeul agus bho Choinneach Lindsay. Bha leughaidhean ann cuideachd bho Bhoyd Robasdan, Iain Urchardan, Jo NicDhòmhnaill agus bho Mhaoilios Caimbeul mar chuimhneachan air Dòmhnall MacAmhlaigh a chaochail am-bliadhna.
’S e tha ann an Tuath leasachan ris an iris Northwords Now, a chuir a taic ri sgrìobhadh Gàidhlig riamh. San iris ùir bidh barrachd àite do sgrìobhadh nach do nochd cho cunbhalach ann an NN roimhe seo agus tha eisimpleirean dòigheil den t-seòrsa sin saothrach an seo le earrainn à nobhail le Mòrag Law agus aiste Bheurla le Alasdair MacRath (bidh àite ann cuideachd do rudan Beurla a bhios a’ bualadh air Gàidhlig, obair-bhreithneachaidh gu sònraichte).
Chan eil irisean Gàidhlig gann an-dràsta le tè Steall air nochdadh an-uiridh cuideachd agus tè ùr fhathast anns an amharc aig Sabhal Mòr Ostaig. ’S e An Tarbh an t-ainm a tha air seo agus ma bhios duine sam bith aig a bheil ceangal, air cho beag, ris an t-Sabhal ag iarraidh sgrìobhadh cruthachail de sheòrsa sam bith, ann an Gàidhlig, a chur dhan iris, faodar sin a dhèanamh ann am post-dealain chun an Deasaiche, Coinneach Lindsay, aig sm00cl@uhi.ac.uk.
Seo gu h-ìseal earrann às an nobhail le Mòrag Law a nochd sa chiad àireimh de Tuath:
Tsiops aig an Dolphin Grill
Bha pearsa caol, èasgaidh aig Màiri agus choisich i le ceumannan diongmhalta, clis agus druim dìreach. Thòisich i air ais tron a’ bhaile, seachad air Sutherland’s Garage agus an uair sin sìos an rathad beag ri taobh taigh-òsta An Dunollie dhan Dolphin Grill – an café a bha dìreach air ùr-fhosgladh aig toiseach an t-sèasain seo. Bha uinneagan mòra gleansach air agus stòlaichean àrda air beulaibh cunntair fhada a bha còmhdaichte le Formica. Bha bùird Formica ann cuideachd agus bha Màiri den bheachd gun robh seòrsa de riochdalachd air an àite nach robh ri fhaighinn àite sam bith eile ach, ’s dòcha, ann am Port Rìgh – far an robh an café as spaideil air an eilean – an “Caley” air Sràid Wentworth.
Nuair a chaidh i a-steach bha an t-àite falamh is i an t-aon chustamair. Shuidh i sìos aig a’ chunntair air aon de na stòlaichean àrda agus leig i sìos am baga ri a casan. Thug i an sporan beag leathair a-mach às a pòcaid agus nuair a thàinig fear le aparan mòr geal a-mach às a’ chidsin dh’iarr i air airson truinnsear tsiops agus glainne Cream Soda. Chunnt i an t-airgead a-mach gu cùramach air a’ chunntair agus dhòirt am fear glainne mòr àrd Cream Soda dhi. An uair sin chaidh e air ais dhan a’ chidsin far an cuala Màiri spreadhadh fhuaim nuair a chaidh na tsiops a-steach dhan ola theth. ’S an uair sin thàinig am fàileadh math, blasta, blàth agus thàinig e a-steach dhi gun robh acras mòr, mòr oirre agus nach robh i air mìr ithe bhon a fhuair i dìnnear-sgoile aig meadhan-là. Dh’òl i an Cream Soda beag air bheag, a’ feuchainn ri deur beag a’ cumail air ais gus an tàinig na tsiops. Mu dheireadh thall thàinig am fear a-mach às a’ chidsin le cnap mòr de tsiops òr-dhonn air truinnsear geal.
“Sal’ an’ vinegar, hen?” Bha blas làidir Ghlaschu aige. “Yes, please,” thuirt i is fadachd oirre gan ithe. Sgaoil am fear còmhdach math de shalann is vinegar orra. “No’ in school the day?” Dh’innis i dha mun dleastanas chudromach a bh’ aice, mar a fhuair i dhan Àth Leathann agus mar a bha i a’ faighinn dhachaigh. “That’s quite a walk for you, hen – all the way tae the Sleat road-end fae the hospital! I hope yiv left plenty o’ time tae catch yer bus! Right then, you just get yer chips eaten up ...” agus chaidh e a-steach dhan a’ chidsin a-rithist.
Thòisich Màiri air na tsiops agus dh’ith i iad gun stad. O, nach iad bha math ... cho teth, cho criospaidh, le blas geur vinegar orra. Nuair a chuir i am fear mu dheireadh na beul, chuir i sùil a-rithist air a h-uaireadair agus cha robh a-nis ach trì cairteil na h-uarach air fhàgail dhi airson bus Chaol Àcainn fhaighinn. B’ fheudar dhi cabhag a dhèanamh.
Leum i sìos bhon stòl, thog i am baga bhon ùrlar agus chaidh i a-mach às an Dolphin Grill is suas chun an rathaid-mhòir a-rithist. Choisich i na bu luaithe sìos tron a’ bhaile fhada, sgapte. Seachad air a’ Cho-op, na Taighean Suaineach, bùth a’ bhùidseir. Seachad air Sgoil an Àth Leathainn, Harrapul agus bùth Iain Chrìsdein. Seachad air ceann-an-rathaid Waterloo agus an uair sin bha a ceann-uidhe na sealladh, is fhathast còig mionaidean mus tàinig am bus.
Na seasamh aig a’ chrois-rathad ’s i a’ gabhail anail, chuala i srann a’ bhus a’ tighinn suas an rathad bho Chaol Àcainn. Nuair a thàinig e gu stad air a beulaibh chaidh i air bòrd gu taingeil oir bha i a’ faireachdainn gu math sgìth a-nis.
O CHIONN 80 BLIADHNA – ON WEEKLY SCOTSMAN, 15 CÉITEAN 1937
Gàidheil a b’Aithne Dhomh
Is e Iain Mac Mhuirich a’ cheud fhear air an toir mi iomradh an toiseach - “Fear an Fhéilidh-bhig,” mar a theirte ris gu minig. Bha e fiughanta, flaitheil, agus daonnan deas gu fàilte chur air caraid.
Cha robh mise am charaid dha an dòigh shònruichte ‘sam bith, oir bha e ‘na sheann duine mu’n d’ fhuair mi móran eòlais air. Ach aon uair is gu’n d’thàinig sinn an caramh a chéile choinnich sinn gu tric, oir bha coinneamhan Gàidhealach na bu lìonmhoire aig na h-àmannan ud na tha iad an tràsda. Bha esan ‘na cheann-iùil dhaibh uile agus cha bhiodh a’ chuideachd ceart mur biodh e ‘na broilleach, m’a bha i air son leas na Gàidhealtachd air fad. Thòisich e air pàipear-naidheachd - “An t-Ard Albannach”- a chur am mach an Inbhir-nis an uair a thug e suas seirbhis a’ Chrùin, ach cha do mhair e ach àireamh bheag bhliadhnachan. ‘Na dhéidh sin thug Mac Mhuirich e féin a suas ach beag gu buileach do aobhar nan croitearan, agus bha e gu mór ‘na mheadhoin air Achd cneasda a bhi air a chur troimh’n Phàrlamaid ás an leth. B’ e air chinnt, a’ cheud fhear a thug air aghaidh ceist an fhearainn a thaobh na Gàidhealtachd, agus chaith e barrachd maoin is ùine rithe na rinn neach ‘sam bith eile.
Thòisich e, mar an ceudna, air cothrom ùr a thoirt do chainnt nan Gàidheal le bhi cur na h-uiread dhith gach seachduin ‘san “Ard Albannach.” B’ e caraid ‘nan croitean a bh’ ann gun teagamh.
GAELIC GUIDE FOR LEARNERS
Lenition in Gaelic
Last week we explored lenition, the change of sounds which is generally shown by adding an h after the initial consonant of a word, and how it is used to mark masculine and feminine words.
Lenition is normally triggered by the previous word. For example, math ‘good’ becomes glè mhath ‘very good’. The mh is pronounced like v in the liqueur Glayva. Similarly ro mhath ‘too good’, fìor mhath ‘really good’.
Nouns are lenited also after the prepositions ro ‘before’, do/a ‘to’, mu ‘about’, fo ‘under’, bho ‘from’, gun ‘without’, mar ‘like’ and de ‘of’: do Dhòmhnall ‘to Donald’, a Ghlaschu ‘to Glasgow’, mu Bharraigh ‘about Barra’, fo bhòrd ‘under a table’, gun bhainne ‘without milk’, mar bhò ‘like a cow’, de bhiadh ‘of food’.
Remember that the letters l, n, r are not marked with an h, although they may sometimes be lenited, e.g. leabaidh ‘bed’, with an l as in English million, but mo leabaidh ‘my bed’, with l as in English lily.
The prepositions do/a and de effect vowels and f in a different way: Tha mi a’ dol a dh’Inbhir Nis ‘I’m going to Inverness’, Chan eil càil de dh’fhios agam ‘I have no idea’.
Sabhal Mòr Ostaig offers Gaelic learning opportunities at the College and by distance-learning


c: text/html

text:
L'industrie du design Lìbhrigidh tionnsgnaidhean co-cheangailte ri atharrachaidhean mòra, tionndadh cruth-atharrachail ann an 2016. Il e'est pas étonnant de na cleachdaichean ainmiche a tha iad a 'faighinn a-mach mu choinneamh nan tionndaidhean de na toraidhean, agus iad a' gabhail pàirt ann an coileanadh. Ainsi, les tendances de 2016 sont démodées ann an 2017 - kanger tech nebox coils.
Tha e comasach do roghainnean sam bith a bhith ann, un fond noirci et un GIF animé en première page étaient couramment utilisés. Cependant, ces tends ont été rejetées plus tard car les utilisateurs ne pouvaient pas profiter de ces solutions. L'abus potentiel des ressources de beul-aithris Tha buaidh air an lìon air a bhith a 'toirt buaidh air coileanadh. Par exemple, les entreprises qui ont démarré au début de l'arrière-plan noircie n'atteindront pas leurs objectifs tels que le taux de conversion et le nombre d'abonnements préféré.
Dans de nombreux cas, le rejet des tendances de conception Web ne reste pas indemne. Max Bell, ath-sgrùdadh eòlach air àireamhan
Semalt ,
Donne une liste des tendances et des tendances émergentes en matière de beul-aithris de làraichean Tha làrach-lìn a 'toirt a-steach fiosrachadh air làraich lìn. A dh 'aindeoin sin, tha na dòighean-obrach a dh' fhaodadh a bhith a 'toirt seachad mises en attente a dh' ionnsaigh luchd-cleachdaidh a bharrachd air a 'chùis.
Foirm-obrach airson fo-thaghadh de dh 'iarrtasan
Tha foirm fhoirmeil an fhoillseachaidh air an làrach-lìn aca, a 'gabhail a-steach na h-obrach..Tha cleachdadh nan dòighean-obrach sìmplidh seo a 'toirt seachad deuchainn de luchd-tadhail. Ann am bàrr, pensez à demander sònraichte des informations. Tha e na chleachdadh de fhoirmean foirmeil sìmplidh a bhith a 'gabhail a-steach agus a' toirt fa-near do dhaoine a tha a 'toirt buaidh air, agus a' toirt buaidh air a bhith a '
Eadar-aghaidh auto-explicative
Tha an làrach-lìn a 'tighinn a-steach don phort-adhair air adhart gu bhith a' moladh na h-aire a thoirt dhut. Votre interface devrait airson beachdan a thoirt seachad. Dernièrement, l'accent se déplace vers avoir moins de contenu.
Modaration des pop-ups
Dans le secteur de la conception de làraichean Lìon, le fo-dhreuchdan sont prìomhachas a dhìth gus a bhith a 'brosnachadh agus a' cleachdadh agus a 'toirt taic do dh' fhiosrachadh. Les pop-ups air a bhith a 'toirt taic do charbadan co-cheangailte ris a' chompanaidh aca. Vous pouvez décider d'être des pop-ups uniques et modérés. Mais les pop-ups peuvent sortir du marché cette année ainsi que d'autres tendances de conception de sites Web introduites sur le marché. Tha Les fenêtres pop-up a 'dèanamh fois-inntinn ann an càr chàirdeil agus tha iad a' feuchainn ri a bhith a 'fuireach ann an àirneis.
Convoyeurs de première duilleag
Configurer une configuration plus légère sur votre site est toujours une bonne idée. Bidh luchd-tadhail a 'cleachdadh innealan-fuirich fallain a' cleachdadh aghaidh de dhearbh-fhrithealaidhean agus tha iad a 'feuchainn ri clàradh a dhèanamh air duilleagan-lìn aon làrach. Dans la majorité des cas, ce n'est pas la première duilleag a tha a 'gabhail a-steach fiosrachadh pearsanta.
Chan eil ainm mhòr air a bhith a 'dealbhadh làrach-lìn no làrach-lìn. Les tendances en matière de beul-aithris de làraichean a tha a 'toirt buaidh air an lìonra, a' toirt taic dha na seirbheisean a tha a 'toirt cothrom do luchd-cleachdaidh a bhith nas fhaide agus nas cudthromaiche.

robotstxt: allowed

filter: keep


text:
- TIOTAL
- Duilleag Cunntais nan Granndach le Suaicheantas na Companaidh, Oifis Puist Baile na Faire (cùl)
- EXTERNAL ID
- Z_GB1796_GRANT_979_65_PATENT_016_001
- NEACH-FIOSRACHAIDH
- Taigh-tasgaidh is Gaileiridh Ealan Inbhir Nis (stuth làmh-sgrìobhte)
- AITHNEACHADH MAOINE
- 6974
- KEYWORDS
- fìdhlearan
fìdhlean
slatan-iasgaich
B' ann à Batan Gorm, Drochaid Chàrr, a bha Alasdair Grannd (1856 - 1942), is 's e sin an t-adhbhar gun d' fhuair e am far-ainm - 'Battan'. Nuair a bha e na bhalach chuir e eòlas air dà rud a bha gu bhith air leth cudromach na bheatha - fìdhlearachd agus iasgach. Chaidh e air adhart gu bhith air leth math air gach rud; mar iasgair nuair a chruthaich e an slat-iasgaich iongantach aige fhèin ris an canar an 'Grant Vibration Rod', agus mar fhìdhlear le bhith a' stiùireadh Comann Srath Spè agus Ruidhle na Gàidhealtachd airson faisg air dà fhichead bliadhna agus thànaig e gu bhith na eòlaiche air dòighean cruthachaidh fhìdhlean. A thuilleadh air an sin chruthaich e fidheall sònraichte ann an cruth diosg ris an canar an 'Rondello'. Chithear eisimpleir den t-slat-iasgaich, an fhidheall agus an Rondello aig a' Ghranndach aig Taigh-tasgaidh agus Gailearaidh Ealain Inbhir Nis (IMAG).
Bha iomadach obair aig a' Ghranndach. Bha e ag obair mar chìobair, treabhaiche, ceannaiche-aodaich, coilltear, grosair, bùidsear, geamair, iasgair, gruagaire agus ceannaiche uidheam iasgaich aig diofar amannan. Tha an duilleag cunntais seo (cùlaibh) le Suaicheantas na Companaidh airson grosaireachd agus oifis a' phuist aige ann am Baile na Faire, Inbhir Nis. Chleachd an Granndach an duilleag airson dreach litir gus ceist o iasgair eile a fhreagairt


text:
Comataidh ùr ga taghadh
Tha croitearan ann an Col Uarach an Leòdhas air coinneamh a ghairm airson Disathairne 10mh an t-Sultain gus comataidh ionaltraidh eile a thaghadh dhan bhaile.
Chuir Coimisean na Croitearachd às dhan chomataidh a bh' ann.
Tha croitearan a' taghadh tèile a dh'aindeoin 's gu bheil an Coimisean air constabal fhastadh airson gnothaichean a' bhaile a ruith.
Tha iad cuideachd ag ràdh gu bheil mòran de na co-dhùnaidhean a tha an Coimisean air a dhèanamh mì-laghail, 's tha iad ag iarraidh air Fear-Gairm a' Choimisein agus Coimiseanair nan Eilean Siar an dreuchan fhàgail, mar a chaidh iarraidh aig coinneimh a chùm Caidreachas Croitearachd na h-Alba ann an Steòrnabhagh.
Chùm croitearan a' bhaile coinneamh far an do chuir mòr-chuid taic ri beachd gun robh an Coimisean air a dhol thar nan cumhachdan aca, gu bheil an constabal a tha an sàs anns a' bhaile a' dèanamh rudan às leth a' Choimisein 's nach ann às leth nan croitearan, agus gu bheil e a' feuchainn ri adhbharan a lorg a dh'fhìrinnicheas co-dhùnadh a' Choimisein a' chomataidh baile a bh' ann a chur ma sgaoil.
Tha croitearan a' bhaile cuideachd ag iarraidh faighinn a-mach ciamar a thachair e gun d' fhuair an constabal smachd air cunntas banca na comataidh.
Bha iad cuideachd airson a dhèanamh soilleir, ged a tha iad air a bhith ag obrachadh còmhla ris a' chonstabal, nach eil sin a' ciallachadh gu bheil iad ag aontachadh ris, agus gu bheil iad den bheachd gun deach a chur dhan dreuchd gu mì-laghail.
'S e seasamh nan croitearan gum bu chòir, a rèir lagh na croitearachd, gun deach comataidh ùr a thaghadh, seach constabal a bhith air a chur an sàs.
Tha iad ag iarraidh air a' Choimisean leisgeul poblach iarraidh air na croitearan ann an Col Uarach airson na thachair.
Tha iad cuideachd draghail gun do chaill am baile a-mach air cothroman airgid leasachaidh ri linn an constabal a bhith ann, agus iarrtasan a dh'fheumas tighinn bho chomataidh a' bhaile air a dhol seachad air an cinn-là.
Ann am fiosrachadh a sgaoil an Coimisean air an deireadh-sheachdain, thuirt iad gun robh adhbharan laghail aca fo Achd na Croitearachd airson constabal a chur an sàs.
Thuirt iad gu bheil an constabal a-niste a' tighinn faisg air deireadh na h-ùine a chuireadh roimhe, agus nuair a dh'fhalbhas e gum faod na croitearan comataidh a thaghadh iad fhèin.


text:
1873
MDCCCLXXIII
Tachartasan[deasaich | deasaich an tùs]
- 22 am Màrt - Cur às do Thràilleachd ann am Puerto Rico.
Breithean[deasaich | deasaich an tùs]
- 20 am Faoilleach - Johannes Vilhelm Jensen, ann am Farsø.
- 15 an Gearran - Hans von Euler-Chelpin, ann an Augsburg. Ceimigear às A' Ghearmailt.
- 10 am Màrt - Jakob Wassermann, ann am Fürth. Sgrìobhadair às a' Ghearmailt.
- An t-Urramach Niall Ros, ann an Gleann Dail. Ministear agus sgoilear na Gàidhlig.
Bàsan[deasaich | deasaich an tùs]
- 1 an Cèitean - Daibhidh MacDhùnleibh, rannsaichear ann an Afraga


text:
Sgeama spadaidh nan gèadh
21 An Dàmhair 2014 Ùraichte aig Ùraichte aig
Tha geòidh a-nis air fàs cho lìonmhor ann an Leodhas is na Hearadh 's gu bheil iad a' bàsachadh fo rothan chàraichean aig àm àlachaidh.
Bheir Dualchas Nàdair na h-Alba cothrom do shealgairean barrachd de na h-eòin a mharbhadh tro shiostam ceadachaidh a thig a-steach sa Bhliadhn' Ùir.
A rèir chroitearan an eilein, feumar deannan math dhiubh a mharbhadh airson stad a chur air an call a tha iad a' dèanamh.
Seo Aonghas Dòmhnallach.


text:
- TIOTAL
- Bun-stèidh Chomhairle Baile Ùr an t-Slèibh 2
- EXTERNAL ID
- Z_KIGHF_24_2
- ÀITE
- Baile Ùr an t-Slèibh
- SGÌRE
- Bàideanach
- SIORRACHD/PARRAIST
- INBHIR NIS: Ceann a' Ghiùthasaich 's Innis
- DEIT
- 1906
- LINN
- 1900an
- NEACH-FIOSRACHAIDH
- Taigh-tasgaidh Dualchas na Gàidhealtachd
- AITHNEACHADH MAOINE
- 7498
- KEYWORDS
- comhairlean
bun-stèidhean
comataidhean
bailtean
riaghaltas ionadail
Duilleag aghaidh Bhun-stèidh Chomhairle Baile Ùr an t-Slèibh, a chaidh a stèidheachadh ann an 1906. Tha na seachd prìomh puingean anns a' bhun-stèidh air an duilleig seo. Nam measg, tha ainm a' chomhairle, na h-amasan is an àiremah de bhuill a th'air a' chomataidh. Tha e a' toirt seachad fiosrachadh mu cuine is càite am bi coinneamhan air an cumail, cuine a tha còir aig a' Choinneamh Phoblach Bliadhnail a bhi ann is na riaghailtean airson deasbad. Tha Fo-chomataidhean airson Soillseachadh is an Ionad-sgudal, Talla, Cùirtean-cneutaig, agus Slighean is Dòighean


text:
- TIOTAL
- Dà òran a' comharrachadh gun deach còir bhòtaidh a thoirt do dh'fhir clas-obrach
- EXTERNAL ID
- Z_QZP40_2915_P021
- LINN
- 1870an
- NEACH-FIOSRACHAIDH
- Leabharlainn na Gàidhealtachd
- AITHNEACHADH MAOINE
- 8941
- KEYWORDS
- suffrage
taghaidhean
poilitigs
luchd-poilitigs
aonaidhean-ciùird
Tha na h-òrain seo "The Flag of Labour" agus "The Workman on the Lookout" a' dèanamh gàirdeachas gun deach còir bhòtaidh a thoirt do dh'fhir a' chlas-obrach (mar thoradh air Achd a' Bhaileit, 1867) agus gun tug seo saorsa ùr dhaibh. Chaidh an dà òran fhoillseachadh ann an Inbhir Nis goirid ro Thaghadh Coitcheann 1874 le 'Son of Toil' (is dòcha gur e Crìsdean Taggart a bh' ann) agus tha iad a' càineadh an t-seasaimh aig Mac an Tòisich an Ràthaig Mhòir. B' esan fear de dhithis thagraichean Libearalach a sheas airson na seat seo ged a bhathar a' cur às a leth gu robh prionnsabalan nas Tòraidhiche no Cuigiche aige. Anns an rann mu dheireadh, tha an t-ùghdar a' moladh neach-dùbhlain Fear an Ràthaig Mhòir, Teàrlach Friseal Mac an Tòisich Dhruiminn: "For the brows of brave Drummond may liberty twine The shamrock, rose, thistle, and vine; Charles Fraser MacKintosh will sign the decree That tear chains off the workmen, and bid them free."
B' e toradh an taghaidh airson Bailtean Inbhir Nis (a' gabhail a-steach Inbhir Nis, Inbhir Nàrann, Farrais is A' Chananaich):
Friseal Mac an Tòisich (Libearalach neo-eisimeileach) - 1,134
Mac an Tòisich an Ràthaig Mhòir (Libearalach) - 879
Mac an Tòisich an Tuilm (Tòraidh) - 16
Fhuair na Libearalaich aig Uilleam Gladstone a' mhòr-chuid de na bhòtaichean san taghadh, ach fhuair na Tòraidhean aig Benjamin Disraeli a' mhòr-chuid ann an Taigh nan Cumantan. 'S e pàirt mòr den adhbhar gun d' fhuair iad iomadh roinn-taghaidh gun fharpais


text:
- TIOTAL
- Stèisean An Luirg bho thrèana sìos, An t-Ògmhios 1973
- EXTERNAL ID
- PC_HRS_STATIONS_001_1018
- ÀITE
- An Luirg
- SGÌRE
- Goillspidh, Raoghard agus An Luirg
- SIORRACHD/PARRAIST
- CATAIBH: An Luirg
- DEIT
- Ògmhios 1973
- LINN
- 1970an
- NEACH-FIOSRACHAIDH
- Comunn Rèile na Gàidhealtachd
- AITHNEACHADH MAOINE
- 27706
- KEYWORDS
- stèiseanan rèile
Sealladh de Stèisean An Luirg bho thrèana sìos, a chaidh a thogail san Ògmhios 1973.
Chaidh Stèisean An Luirg, air an Loidhne a Tuath fhosgladh sa Ghiblean 1868. Sguir i a' faighinn seirbheisean bathair ann an 1984 ach 's e stad stèisein airson seirbheisean luchd-siubhail a th' ann fhathast. Tha taigh an stèisein a-nis na dhachaigh prìobhaideach.


text:
- TIOTAL
- Plana Blàr na h-Eaglaise Bric, 17 den Fhaoilleach 1746
- EXTERNAL ID
- QZP40_144_P147
- ÀITE
- An Eaglais Bhreac
- DEIT
- 1899
- LINN
- 1740an
- NEACH-FIOSRACHAIDH
- Leabharlainn na Gàidhealtachd
- AITHNEACHADH MAOINE
- 30914
- KEYWORDS
- Seumasaich
Ar-a-mach nan Seumasach
Am Prionnsa Teàrlach
Blàr na h-Eaglaise Brice
zoomable
Aig àm an Ar-a-mach nan Seumasach ann an 1745, rinn Am Prionnsa Teàrlach; agus arm an gnothach air faighinn cho fada ri Dàrbaidh air tòir cathair-rìoghail Bhreatainn. Gu mì-fhortanach, cha do nochd an taic air an robh dùil aca bho Shasainn agus an Fhraing agus mar sin b' fheudar do na Seumasaich teiche a dh'Alba. Thachair iad ri saighdearan an riaghaltais anns an Eaglais Bhric air an t-17mh den Fhaoilleach 1746 agus chuir na Seumasaich ruaig orra.
'S ann bho 'Historical Geography of the Clans of Scotland' le T B MacIain & Col Seumas A MacDhonnachaidh, 3mh Dreach, 1899 a tha am plana seo de Bhlàr na h-Eaglaise Brice


text:
- TIOTAL
- Aonghas Stiùbhart agus a theaghlach aig Drochaid Chàrr a' suidheachadh campa
- EXTERNAL ID
- GB1796_977_P34_716
- ÀITE
- Drochaid Chàrr
- SGÌRE
- Bàideanach
- SIORRACHD/PARRAIST
- INBHIR NIS: Daothal 's Ràta Mhurchais
- LINN
- 1920an; 1930an; 1940an
- CRUTHADAIR
- Gordon Shennan
- NEACH-FIOSRACHAIDH
- Tasglann Dhealbhan-camara na Gàidhealtachd (IMAG)
- AITHNEACHADH MAOINE
- 10987
- KEYWORDS
- luchd-siubhail
dòighean-beatha
làraich-campachaidh
teantaichean-bogha
Aonghas Stiùbhart agus a theaghlach aig Drochaid Chàrr a' suidheachadh campa. Tha structair na teanta-bogha na àite. Airson pòlaichean na teanta " 's e calltainn no uinnseann a bha iad a' cleachdadh, rudeigin a ghabhadh a lùbadh, eil fhios agad 's e na fir a bha gan cur suas. Tron t-samhradh chuireadh tu suas iad ann an uair a thìde...oir chan...fheumadh iad a bhith làidir tron t-samhradh no blàth ..'s dòcha dìreach beagan bhoghaichean calltainn. 'S e boghaichean a bh' againne orra...bhiodh e furasta gu leòr seileach a chantainn ach 's e dìreach boghaichean a bh' againne orra. Bhiodh bogha calltainn nas fheàrr a ràdh. Tha thu stobadh nam boghaichean dhan talamh ...tron gheamhradh tha thu gan cur gu math domhainn agus beagan nas gairbhe, grunn aca còmhla, eil fhios agad. Tron t-samhradh 's dòcha gun cuireadh tu còig air aon thaobh, còig air an taobh eile...chan fheumadh e bhith làidir, eil fhios agad, an samhradh a bh' ann. Tron gheamhradh, na gèiltean, dh'fheumadh e bhith làidir...cuid de ghèiltean a' gheamhraidh...bha àiteachan anns an Eilean Sgiathanach a bha eagalach fosgailte. Oh bhiodh sràbh againn air an talamh, dìreach siota air a mhuin, bha seo a' dèanamh bobhstair...ach bha teaghlach mòr ann. Bha sinn seachdnar ann."
Bha an dealbhadair, Gordan Shennan, à Gall-Ghaidhealaibh agus 's e innleadair-dealain a bh'ann dheth. 'S ann fhad 's a bha e ann an Lunnain a ghabh e ùidh ann an sochairean sòisealta, agus rinn e obair gu saor-thoileach aig "Misean Cocnaidh" ann an ceann a deas a' bhaile mhòir. B' e a' ghairm shòisealta a bha seo a thug e chun na dreuchd ùir aige mar neach-sgrùdaidh airson Comann Rìoghail Albannach airson Dìon na Cloinne air a' Ghaidhealtachd bho 1924 gus an do leig e dheth a dhreuchd ann an 1965. Anns an obair seo, shiubhail Gòrdan Shennan air feadh na Gaidhealtachd 's nan eileanan, an toiseach air motair-rothair agus an uairsin le bhana. 'S e fear a' chruelty am farainm a bh'air Gòrdan ach cha robh seo fìor mun phearsa bhlàth, chòir aige. Bha e air aithneachadh mar fhear aig an robh ùidh ann a bhith a' dìon clann so-leònte, ach cha b' e sin a-mhàin ach 's e fear a bh'ann dheth a bha ro thoilichte comhairle dhèantanach a thoirt do phàrantan airson cobhair a thoirt dhaibh far an robhar a' meas gur e duilgheadasan sòisealta a bha aig bun na trioblaid.
Mar fhear a bha dèidheil air a bhith a' togail dhealbhan, thog e mòran dhe na turasan aige air a' chamara. Chlàr e h-uile seòrsa rud bho theaghlaichean gu stoirmean-sneachda agus tuiltean an siud 's an seo air a' Ghaidhealtachd. Tro obair bha Gòrdan Shennan na fhìor charaid do iomadh teaghlach luchd-siubhail agus chuireadh iad fàilte air chun nan làraichean aca. Bha e an còmhnaidh dèantanach agus bha e deònach am preasa-bidhe aige fhèin fhosgladh airson cobhair a thoirt seachad uair sam bith a bha an fheum ann.
Tro na h-ìomhaighean, chì duine gu soilleir, gun deach dealbhan dhe na daoine sin a thogail airson an dòigh beatha aca agus seallaidhean làitheil a chlàradh. Mura bitheadh iad, bhithear air a leithid seo a dhìochuimhneachadh. Mar a tha an iomradh-bàis aige ag ràdh, bha "sùil gheur agus co-fhaireachdainn mhòr airson dòigh beatha na Gàidhealtachd" aig Gordan Shennan. Tro na h-ìomhaighean thaitneach, dheàlrach aige, 's urrainn dhuinne coimhead tron a' ghlainne aige air àm a dh'fhalbh agus sealladh fhaighinn air dòigh beatha àraidh a dh'fhalbh o chionn fhada
Faodar an dealbh seo a cheannach.
Airson tuilleadh fiosrachaidh mu cheannach is prìsean, cuir post-d gu: Highland Photographic Archive


text:
- TIOTAL
- Stèisean Sgeireaboil le BR 2-6-0 air trèana san àrd-chabhsair
- EXTERNAL ID
- PC_HRS_STATIONS_001_1230
- ÀITE
- Sgeireabol
- NEACH-FIOSRACHAIDH
- Comunn Rèile na Gàidhealtachd
- AITHNEACHADH MAOINE
- 27878
- KEYWORDS
- stèiseanan rèile
locomotaibhean
Sealladh de Stèisean Sgeireaboil le BR 2-6-0 air trèana san àrd-chabhsair.
B' e stad air Rèile Aotrom Dhòrnaich a bha a' ceangal A' Mhùnd, faisg air ceann Loch Fleòid, agus a bha air a' phrìomh loidhne eadar Inbhir Nis agus Inbhir Ùige, ri Dòrnach a bh' ann an Stèisean Sgeiraboil. Dh'fhosgail an loidhne air 2 An t-Ògmhios 1902 agus dhùin e air 13 An t-Ògmhios 1960.


text:
Buinn Òir air an toirt seachad aig a' Mhòd
Chaidh Buinn Òir a' Chomuinn Ghàidhealaich a thoirt seachad aig a' Mhòd Nàiseanta Rìoghail ann an Dùn Omhain.
'S i Eilidh Davies, às Inbhir Garadh, a fhuair Bonn Òir nam Ban, le Sandy NicDhòmhnaill Jones san dàrna àite, Raonaid Walker à Geàrr Lòchaidh san treas àite, agus Isabel NicLeòid à Leòdhas sa cheathramh àite.
'S e Calum MacLeòid, à Leòdhas, a fhuair Bonn Òir nam Fear, le Iain Howieson à Port Rìgh san dàrna àite, Ruairidh Mac an t-Saoir às Uibhist a Deas san treas àite, agus Iain Gòrdan às Inbhir Narrann sa cheathramh àite.
Seann Nòs
Chaidh farpais an t-Seann Nòis a chumail feasgar.
'S i Cairstìona Stone, a bhuinneas do Leòdhas agus a tha an-diugh a' fuireach ann an Gallaibh, a bhuannaich farpais nam ban, le Alison NicAnnain san dàrna àite, Ceitlin Nic a' Ghobhainn san treas àite, agus an ceathramh àite air a roinn eadar Clare Jordan agus Isabel NicLeòid.
'S e Ailig Dòmhnallach, à Leòdhas, a bhuannaich farpais nam fear, le Ruairidh MacCormaig san dàrna àite, Tormod MacLeòid anns an treas àite, agus Iain Murchadh Mac a' Mhaoilein sa cheathramh àite.


text:
- TIOTAL
- Càraichean air trèana
- EXTERNAL ID
- PC_RAMSAY_011
- ÀITE
- Caol Loch Aillse
- SGÌRE
- Taobh an Iar Dheas Rois
- SIORRACHD/PARRAIST
- ROS: Loch Aillse
- LINN
- 1930an
- CRUTHADAIR
- William J Ramsay
- NEACH-FIOSRACHAIDH
- William J Ramsay
- AITHNEACHADH MAOINE
- 29721
- KEYWORDS
- eich
gàrradh-rèile
einnseanan smùid
Tha trì modhan còmhdhail rim faicinn an seo ann an gàrradh-rèile Chaol Loch Aillse. Ged a bha càraichean feumail aig duine aig àm tadhal air an sgìre, bhiodh càraichean a bha air an luchdachadh air leabaidhean còmhnard air an trèana, air turas fada sàrachail dhan Chaol a sholarachadh air an rathad. Bha e cus nas saorsainneile agus gu dearbh a' cosg nas lugha ùine dhan dà chuid na carbadan agus an luchd-sIùbhail, sIùbhal air an trèana agus an càr agad a chleachdadh nuair a dh'fhàsadh na rathaidean na b' fheàrr. Fiù 's nuair a dh'fhàs carbadan le einnsean cumanta, bhathar a' cleachdadh eich gu mòr fhathast airson giùlain agus gluasad nithean troma sa ghàrradh-rèile. Air an làimh chlì den dealbh seo tha clàr-tionndaidh leth-chearcall a bhiodhte a' cleachdadh aig àm na bu tràithe ach a tha a-nis gun fheum air sgàth leudachadh a' ghàrraidh rèile sa Chaol


text:
- TIOTAL
- Sràid a' Chaisteil, Inbhir Nis
- EXTERNAL ID
- PC_UNKNOWN_004
- ÀITE
- Inbhir Nis
- SIORRACHD/PARRAIST
- INBHIR NIS: Inbhir Nis 's Am Bànath
- LINN
- 1920an; 1930an
- CRUTHADAIR
- Am Baile
- NEACH-FIOSRACHAIDH
- Am Baile
- AITHNEACHADH MAOINE
- 30164
- KEYWORDS
- grosair
luchd-reic fìona
Overgait
Doomsdale
Chithear càraichean is luchd-coiseachd air Sràid a' Chaisteil, Inbhir Nis, anns an dealbh seo. Chithear bùth iarnaireachd MhicTamhais aig 18-20 Sràid a' Chaisteil air taobh deas na deilbh. Tha bùth Iain MhicCoinnich, grosair agus neach-reic fìona ri faicinn air an taobh chlì.
Bha an t-ainm Overgait is Doomsdale air an t-sràid roimhe agus cha deach an t-ainm Sràid a' Chaisteil a chleachdadh gu 1675. Tha an t-sràid air aon de na trì sràidean tùsail ann an Inbhir Nis agus fhuair obair àrceolach anns na 80an a-mach gun robh daoine air a bith a' fuireach aig bonn na sràide bho 7000 BC. Chan eil fianais ann, ge-tà, gu bheil daoine air a bhith a' fuireach ann gu leantainneach bho 7000 BC. Ged a chaidh cuid mhòr den t-sràid ath-thogail anns na 1930an, tha cuid de na taighean bhon 18mh linn fhathast ann


text:
BSL ann am Bloga aithisg oifigeil na Pàrlamaid #gàidhlig
Tha iomradh air Cànan Soidhnidh Bhreatainn ann am Pàrlamaid na h-Alba anns a’ bhloga aig ar càirdean anns an Aithisg Oifigeil. British Sign Language in the Chamber The first official report staff joined the Parliament in November 1998 and a fair few of us are still here, nearly 19 years later. ...
Air fhoillseachadh le: Pàrlamaid na h-Alba - DiCiadain, 1 dhen t-Samhain, 2017
- Trì seachdainean air ais
- Cuir bhòt! Gaelic in the chamber — Scottish Parliament Official Report
Tha ar deagh chàirdean san Aithisg Oifigeil air post bloga ùr fhoillseachadh mu Ghàidhlig anns a’ Phàrlamaid. Seo e! “Do members ever speak in Gaelic in Parliament and how ...Pàrlamaid na h-Alba - DihAoine, 21 dhen t-Sultain
- Seann-naidheachdan
- Cuir bhòt! Dè rinn sinn an-uiridh? Aithisg bhliadhnail na Pàrlamaid #gàidhlig #gaelic
Dè rinn Pàrlamaid na h-Alba dhut anns a’ bhliadhna 2017-18? Cia mheud bile is achd a bh’ ann? Cia mheud ceist is gluasad? Cia mheud deasbad is dè na cuspairean? Dè bha na ...Pàrlamaid na h-Alba - DihAoine, 27 dhen Iuchar
- Cuir bhòt! Cothrom obrach ann an Aithisg Oifigeil Pàrlamaid na h-Alba – tha #Gàidhlig na buannachd #gaelic
Tha Pàrlamaid na h-Alba a’ sireadh luchd-aithris ùr airson na h-Aithisg Oifigeil. ‘S e a th’ anns an Aithisg Oifigeil ach an clàr sgrìobhte oifigeil de ghnothaichean na ...Pàrlamaid na h-Alba - DiCiadain, 11 dhen Ghiblean, 2018
- Cuir bhòt! Seilleanan-meala na Pàrlamaid air sgrìon! #gàidhlig #gaelic @mac_tbh @gaelicmedia
Bha criutha film againn aig a’ Phàrlamaid bho chionn dà sheachdain a bha a’ filmeadh seilleanan-meala na Pàrlamaid. Tha ceithir beachlannan againn an seo aig a’ ...Pàrlamaid na h-Alba - DiCiadain, 11 dhen Ghiblean, 2018
- Cuir bhòt! Quiz airson Latha Eadar-nàiseanta nan Cànanan Màthrail #gàidhlig #gaelic
Tha ar co-obraichean aig an Aithisg Oifigeil air quiz beag a chruthachadh mu chànanan ann am Pàrlamaid na h-Alba airson Latha Eadar-nàiesanta nan Cànanan Màthrail. Tha sinn ...Pàrlamaid na h-Alba - DiCiadain, 11 dhen Ghiblean, 2018
- Cuir bhòt! Aithisg air Bile nan Eilean air fhoillseachadh #gàidhlig #gaelic @SP_RECcttee
Chaidh aithisg Comataidh na h-Eaconomaidh Dùthchail agus Ceangailteachd air Bile nan Eilean fhoillseachadh na bu thràithe an t-seachdain seo. Gheibhear an aithisg air fad air ...Pàrlamaid na h-Alba - DihAoine, 26 dhen Fhaoilleach, 2018
- Cuir bhòt! Bloga ùr aig SPICe – Ionad Fiosrachaidh Pàrlamaid na h-Alba #gàidhlig #gaelic
Tha ar co-obraichean aig SPICe – Ionad Fiosrachaidh Pàrlamaid na h-Alba air bloga a thòiseachadh. Seo eadar-theangachadh den chiad phost-bloga agus ceangail dhan bhloga ùr. ...Pàrlamaid na h-Alba - DiarDaoin, 18 dhen Fhaoilleach, 2018
- Cuir bhòt! Aithisg bhliadhnail ùr dà-chànanach air fhoillseachadh #gàidhlig
Chaidh aithisg bhliadhnail Pàrlamaid na h-Alba fhoillseachadh an-diugh. ‘S e deagh dhòigh a th’ ann faighinn a-mach na tha do Phàrlamaid air a bhith a’ dèanamh fad na ...Pàrlamaid na h-Alba - DiarDaoin, 29 dhen Ògmhios, 2017
- Cuir bhòt! Seachdain Mothachaidh an Òtasaim #gàidhlig #WorldAutismAwarenessWeek
Seo Seachdain Mothachaidh na Òtasaim agus gus a comharrachadh, tha Pàrlamaid na h-Alba air a bhith a’ tweeteadh mu na Teachdairean Òtasaim no Autism Champions againn aig ...Pàrlamaid na h-Alba - DiCiadain, 5 dhen Ghiblean, 2017
- Cuir bhòt! Duilich – agus am bloga eile as fheàrr leam #gàidhlig
Ma chunnaic sibh tweet neònach bhon bhloga seo na bu thràithe an-diugh, nach gabh dragh, cha deach mo hackeadh idir! Tha bloga aig mo nighean bheag Ciorstaidh, a tha 10, air a ...Trèanaichean, tramaichean is tràilidhean - DiSathairne, 26 dhen t-Samhain, 2016


text:
Tuilleadh bhreabadairean a dhìth
Tha beachd ann gu bheil gnìomhachas a' Chlò Mhòir cho trang an-dràsta 's gu bheil tuilleadh bhreabadairean a dhìth.
Tha Comann nam Breabadairean ag ullachadh airson na coinneimh bliadhhnail aca air an ath-mhìos.
"Tha mise faisg air ochd bliadhna sa ghnìomhachas, agus an dà bhliadhna mu dheireadh, tha iad air a bhith buileach math, agus chanainn, aig an ìre seo, gu bheil am bliadhna a' coimhead a' cheart cho math," thuirt Niall MacLeòid, a tha na bhall den bhuidhinn.
"Tha obair gu leòr aig a h-uile breabadair, agus 's e suidheachadh gu math cofhurtail a tha sin.
Beartan
"Canaidh muillnean riut gu bheil rùm anns a' ghnìomhachas airson tuilleadh bhreabadairean.
"Ma sheallas tu an-dràsta, Muillean MhicCoinnich, tha dùil acasan tòiseachadh ann am mìos eile, 's bidh iadsan a' lorg bhreabadairean cuideachd, 's tha Muilleann Chàrlabhaigh.
"Ach chan e breabadairean as duilghe. 'S e beartan. Tha na beartan gu math duilich fhaighinn, agus 's ann ri sin a bhios sinne a' coimhead anns a' bhliadhna a tha romhainn.
"Rud eile a chì mi, thug mise madainn an-dè ag obair le clas bho Sgoil MhicNeacail, tha mi a' smaointinn gun robh 15 de bhalaich 's clann-nighean ann.
"Bha iad airson faighinn a-mach mu dheidhinn a' ghnìomhachais.
"Bha mise a' cantainn, chan e a bhith nad bhreabadair, feuch nas àirde na breabadair. 'S ann an sin a tha an obair, 's ann an sin a tha an t-airgead.
"Agus tha tlachd dha-rìribh ann nuair a chì thu daoine òga a' sealltainn ris a' ghnìomhachas," thuirt e.


text:
Ma tha thu airson saoghal margaidh dhidseatach a ruith, feumaidh tu cumail suas chun ùr agus a bhith adhartach. Gus trafaig targaidichte fhaighinn do na duilleagan agad agus inbhe air na dreuchdan TOP ann an siostaman luirg, bu chòir dhut ro-innleachd margaideachd a dheagh phlanadh agus eòlas speisealta a bhith agad anns an raon optimization. Ach, feumar mòran ùine agus oidhirpean a dhèanamh air modhan gnìomhachaidh. Sin as coireach gu bheil mòran de luchd-stiùiridh lìn agus luchd-seilbh làrach-lìn a 'co-dhùnadh dòighean-obrach spammy mì-laghail a chleachdadh gus sùgh a chuir air sùgh. Chan eil na modhan meallta sin nach eil a 'co-fhreagairt stiùireadh Ghoogle a' toirt an aon fhreagairt àicheil do làrach. Mar thoradh air an sin, gheibh an làrach-lìn agad droch dhroch ghluasadan Google, a 'toirt air falbh dè a ghabhas a bhith na phròiseas ùine - innokin itaste v2.
Chan urrainn dha sealbhadairean làrach-lìn uile iomairt togail ceangail soirbheachail a chruthachadh air sgàth dìth eòlas, ùine no eòlas. A bharrachd air an sin, chan urrainn dha a h-uile gin dhiubh cothrom a thoirt do sheirbheis SEO òrdachadh airson prìs ruigsinneach. Ach, nar làithean, gun ro-innleachd margaidheachd math agus iomairt adhartachaidh, chan urrainn do làrach-lìn sam bith farpais a chumail suas. Faodaidh an togradh backlink ris an canar seo a bhith na roghainn math dhaibhsan a tha airson toradh dearbhach fhaighinn taobh a-staigh ùine ghoirid.
Dè an toradh a gheibh thu bho thogalach ceangail?
Pròiseas togail ceangail a 'cluich ann an cridhe inneal-luachaidh inneal-luirg. Tha e na ro-innleachd adhartachaidh buannachdail nar làithean agus a 'toirt toradh follaiseach do shealbhadairean làraich-lìn. An cleas seo airson lìonadh an eadar-lìon le fiosrachadh mu thobar lìn. Mar thoradh air dòigh shìmplidh a thaobh gineadh nan ceanglaichean bhon taobh a-muigh, faodaidh stòr eadar-lìn faighinn gu clàr-amais cheart, ìre àrd ann an toraidhean toradh rannsachaidh, sruth trafaig leantainneach a tha a 'leantainn gu atharrachadh, leasachadh mothachaidh air branda, cliù adhartach ann an staitistig Ghoogle agus ìomhaigh chorporra adhartach airson na luchd-ceannach làithreach agus a tha an dùil.
Ach ma tha dòigh neo-fhoirmeil agad mun ro-innleachd togail ceangail agad, tha cunnart agad gun tèid peanasan fhaighinn bho "ainmhidhean" ("Panda, Penguin, Hummingbird") aig Google.Bu chòir don dòigh-obrach proifeasanta a bhith furasta agus gu cunbhalach a bharrachd air a dhealbh a rèir stiùireadh Ghoogle. Ma tha thu ùr anns a 'phìos as fheàrr agus nach eil thu a' smaoineachadh ciamar a chruthaicheas tu pioramaid air ais, faodaidh tu bathar-bog sònraichte a chur an sàs, no seirbheisean proifeiseanta òrdachadh.
Tha an obair sònraichte aig Backlink Booster agus Semalt Auto SEO ag obair
Ma tha thu a 'faireachdainn gu bheil eòlas agus eòlas agad ann an togail ceangail, feumaidh tu iomradh a thoirt air na proifeiseantaich. Cha bu chòir an cuideachadh seo a bhith a 'cosg mòran. Faodaidh e a bhith ruigsinneach no eadhon an-asgaidh. Mar eisimpleir, airson bathar-bog adhartachaidh backlink cha bu chòir dhut cìs sam bith a phàigheadh. Gach rud a dh 'fheumas tu airson prògram a stàladh agus cuir do stòr-lìn do shiostam. Taobh a-staigh ùine ghoirid, cumaidh sibh ris na ciad toraidhean ann an cruth àrdachadh ro-innleachd agus fàs trafaig. A bharrachd air an sin, faodaidh tu àireamh an neach-tadhail agad a lìonadh agus shanasan a reic air do dhuilleag.
Is e bathar-bog a tha furasta a chleachdadh le Backlink Booster a bhios furasta a chleachdadh eadhon airson nach eil fios aig luchd-cleachdaidh. Feumaidh tu dìreach d 'ainm fearainn a chur a-steach san raon. Às dèidh sin, bidh bathar-bog a 'sgrùdadh do shuidheachaidhean agus a' cruthachadh backlinks airson do stòr-lìn. Tha suidheachadh togail inc aig a 'bhathar-bog seo, is e sin as coireach gun urrainn dhut crìoch a chur air a bhith a' crochadh air àrdachadh backlink sa phròiseas seo.
Na dèan thu a 'smaoineachadh gu bheil am fiosrachadh seo uile gu math math airson a bhith fìor? Gu dearbh, chan eil leithid de rud ann ri lòn an-asgaidh. Bhon m 'eòlas pearsanta, is urrainn dhomh a ràdh gu bheil pròifil ceangail a' cruthachadh pròiseas iom-fhillte agus ùine nach urrainn a dhèanamh le aon bhriog. A bharrachd air an sin, cha bu chòir dhut a bhith gu tur an urra ri prògram. Feumaidh tu sgrùdadh a dhèanamh air gach ceangal gus dèanamh cinnteach gu bheil e air a chur air stòr buntainneach agus àrd-ùghdarrais. Chan eil mi a 'dèanamh a-mach gu bheil am bathar-bog togail ceangail olc. Air an làimh eile, tha mi a 'smaoineachadh gun urrainn do na prògraman fèin-ghluasadach sin cur gu mòr ris an làrach SEO agad ma tha iad a' tabhann sheirbheisean càileachd is ceart. Mar eisimpleir, Tha Semalt Auto SEO cuideachd na bhathar-bog fèin-ghluasadach a tha a 'tairgse raon de sheirbheisean optimization leithid rannsachadh air faclan-luirg, mion-sgrùdadh làrach-lìn, rannsachadh làrach-lìn, togail ceangail agus ùrachadh làraich. Ach, an coimeas ri Backlink Booster, tha a 'chompanaidh seo a' toirt làn smachd do luchd-ceannach air na ceanglaichean taobh a-muigh aca agus gan cur dìreach air stòran-lìn iomchaidh, le susbaint càileachd stèidhichte air rannsachadh. Aon buannachd a bharrachd de Tha Semalt Auto SEO gu bheil iad a 'toirt taic do luchd-cleachdaidh. Mar sin, thèid gach gnìomh as fheàrr a tha air a thoirt seachad air an làrach-lìn agad a nochdadh ann an aithisg.


text:
- TIOTAL
- Teampall Mo Luaidh, Eòrapaidh, Nis, Leòdhais
- EXTERNAL ID
- HC_PLANNING_01_126_0248
- ÀITE
- Eòropaidh
- SGÌRE
- Leòdhas
- SIORRACHD/PARRAIST
- ROS: Barbhas
- DEIT
- 1974
- LINN
- 1970an
- CRUTHADAIR
- T. Kenneth MacKenzie
- NEACH-FIOSRACHAIDH
- Roinn Dealbhaidh Chomhairle na Gàidhealtachd
- AITHNEACHADH MAOINE
- 14226
- KEYWORDS
- eaglaisean
togalaichean
creideamh
Tha Teampall Moluaidh suidhichte ann am baile Eòrapaidh ann an ceann a tuath Leòdhais. Chaidh an eaglais ainmeachadh air an naomh Èireannach às an t-6mh linn a bha beò aig an aon àm ri Calum Chille. Tha an togalach ann an cruth T agus tha ceabal beag air gach taobh den phrìomh thogalach. B' e àite-taisgealachd a bh' ann do dhaoine a bha a' sireadh slànachadh. A chionn 's nach robh doras a-steach gu fear de na caibealan bho thaobh a-staigh na h-eaglaise, thathar den bheachd gur dòcha gun robh e ann airson daoine air an robh tinneasan leithid luibhre gus am b' urrainn dhaibh na searmonan a chluinntinn gun a bhith a' dol a-steach don choithional fhèin. Anns an 19mh linn bha an togalach air a dhol a dholaidh achchaidh ath-nuadhachadh ann an 1912. Tha i a-nis le Eaglais Easbaigeach na h-Alba


text:
Donostia
‘S e baile mòr agus port ann an ceann a tuath na Spàinne a th’ ann Donostia (Basgais) neo San Sebastián (Spàinntis). Tha an t-ainm a’ ciallachadh Naomh Sebastian ann an dà chànain leis gur e Naomh a’ bhaile a th’ann an Naomh Sebastian agus oir bha taigh cràbhach ann dhàsan o shin.[1] Chaidh am baile a stèidheachadh ann an 1180 leis an Rìgh Sancho Sèolta. Tha Donostia suidhichte aig 33m os cionn ìre na mara,[2] ri taobh a' bhàigh La Concha, aig inbhir na h-aibhne Urumea.[3] Tha Donostia 356km air falbh bho Mhadrid, prìomh-bhaile na Spàinne, agus 76km bho Ghasteiz, prìomh-bhaile Dùthaich nam Basgach.[4] Tha 185,506 daoine a’ fuireach ann am Bilbao,[5] an treas baile as motha ann an Dùthaich nam Basgach[6] agus an 34mh baile as motha na Spàinne.[7] A bharrachd air sin, 's e prìomh-bhaile na Roinne Gipuzkoa a th' ann cuideachd.
Susbaint
Cruinn-eòlas[deasaich | deasaich an tùs]
A rèir figearan an Riaghlatais, 's e an Lùnastal a' mhìos as teotha agus 's e am Faoilleach a' mhìos as fhuaire ann an Donostia.[8] Tuitidh 1507mm de dh'uisge air a' bhaile fad na bliadhna - 334mm nas motha na Steòrnabhagh (1173mm) - leis gur e àite caran fliuch a th' ann, fiù's an taca ri Albaː
Daoine Ainmeil[deasaich | deasaich an tùs]
Bailtean Co-cheangailte[deasaich | deasaich an tùs]
- Reno, Na Stàitean Aonaichte
- Wiesbaden, A' Ghearmailt
- Trento, An Eadailt
- Plymouth, Sasainn
- Marugame, An t-Seapan
- Ra´s Būyadūr, Sathara an Iar
Iomraidhean[deasaich | deasaich an tùs]
- ↑ Ortografía de la lengua española. Madrid: Espasa, 1999. ISBN 84-239-9250-0; "Apéndice 3", páginas 133-155.
- ↑ Mongabay
- ↑ Riaghaltas na Spàinne
- ↑ Distance Calculator
- ↑ Cunntas-sluaigh na Spàinne
- ↑ Eustat
- ↑ Bailtean na Cruinne
- ↑ Aemet


text:
Seirbheisean slàinte-inntinn gan atharrachadh
Tha Bòrd Slàinte nan Eilean Siar air dòighean-obrach ùr aontachadh a thaobh nan seirbheisean slàinte-inntinn aca, nam measg leapannan a ghearradh ann an Ospadal nan Eilean.
Tha am Bòrd ag ràdh gu bheil iad airson barrachd cùraim a chur a-mach dhan choimhearsnachd.
Bha trì diofar roghainnean aig Bòrd na Slàinte air mar a dh'fhaodadh iad atharrachadh a thoirt air cruth nan seirbheisean slàinte-inntinn aca.
Tha an roghainn a thagh iad a' ciallachadh gun tèid gearradh air a' chùram a tha ga thoirt seachad ann an Ospadal nan Eilean ann an Steòrnabhagh, agus gu bheil iad airson cùram sa choimhearsnachd a leudachadh.
Tha 19 leapannan ann an ionad slàinte-inntinn an ospadail an-dràsta, ach fon dòigh-obrach ùr seo cha bhiodh ann ach 12.
Bhiodh barrachd luchd-obrach aig Bòrd na Slàinte sna coimhearsnachdan, agus tha iad airson barrachd taic a thabhann do luchd-cùraim.
Tha Bòrd na Slàinte ag ràdh gum bi còrr is 800 duine sna h-Eileanan an Iar a' fulang le Dementia eadar na bliadhnaichean 2025 agus 2030, agus gur e sin as coireach gu bheil iad airson barrachd cùraim a chur a-mach dhan choimhearsnachd.
Chan eil fhios fhathast cuin a thèid na h-atharrachaidhean seo a chur an gnìomh, ach tha an Riaghaltas ag ràdh nach bi airgead ann air a shon gu co-dhiù 2016.
Thuirt am Bòrd gun sgrìobhadh iad chun an Riaghaltais airson ìmpidh a chur orra airgead sam bith a bhios ri fhaotainn ron a sin a thabhachd dhaibh.


text:
- TIOTAL
- An cladach an iar, Ulapul
- EXTERNAL ID
- PC_TAYLOR_ULLAPOOL_042
- ÀITE
- Ulapul
- SGÌRE
- Loch Bhraoin
- SIORRACHD/PARRAIST
- ROS: Loch Bhraoin
- DEIT
- 2009
- LINN
- 2000an
- CRUTHADAIR
- Andrew Taylor
- NEACH-FIOSRACHAIDH
- Andrew Taylor
- AITHNEACHADH MAOINE
- 30133
- KEYWORDS
- oirthirean tràighean
Sealladh den chladach an iar ann an Ulapul, a chaidh a thogail ann an 2009.
Tha baile Ulapul suidhichte air cladach a tuath Loch Braoin. Thòisich e ann an 1788 mar bhaile air a phlanadh, a chaidh a dheilbh dha Comann Iasgach Bhreatainn le Tòmas Telford. Ged a shearg gnìomhachas iasgach an sgadain sa 19mh linn, tha Ulapul fhathast soirbheachail air sgàth a chala. An-diugh 's e ceann-uidhe an t-seirbheis aiseag-chàraichean à Steòrnabhagh a th'ann agus tha e na ionad turasachd a tha a' còrdadh ri mòran.


text:
- TIOTAL
- Màiri Sneddon agus Anna Ghòrdan
- EXTERNAL ID
- PC_WGORDON_002_034
- NEACH-FIOSRACHAIDH
- W Gordon
- AITHNEACHADH MAOINE
- 30382
- KEYWORDS
- Iain Naismith Sneddon
A' Chiad Chogadh
An Dàrna Cogadh
Na Sìophortaich
The Record Rendezvous
Tha an dealbh camara seo a' sealltainn dà phiuthar anns na bùthan, Màir Sneddon (clì) agus Anna Ghòrdan. Rugadh Màiri agus Anna, Camshron mus do phòs iad, ann an Goillspidh, Siorrachd Chataibh. Phòs Màiri Naismith Sneddon agus an dèidh sin bha mac aca, Iain Naismith Sneddon. Thàinig Iain Naismith Sneddon gu bhith na Phroifeasair Matamataig.
Phòs Anna Àdhamh Gòrdan, a bha à Goillspidh cuideachd. Chaidh Àdhamh dha na Sìophortaich agus bha e a' sabaid sa Chiad Chogadh. Ghluais Àdhamh agus Anna gu Taigh an Ùird, Am Blàr Dubh, an dèidh a chogaidh. Bha an dà mhac aca a' sabaid anns an Dàrna Cogadh agus an dèidh sin b' ann le am mac a b' òige, Iain, a bha a' bhùth-chiùil 'The Record Rendezvous' ann an Sràid na h-Eaglaise, Inbhir Nis.


text:
Ministear bhon Eaglais Shaoir a' moladh Taigh nam Morairean "a chuir à bith"
Tha an t-Oll. Urr. Iain D. Caimbeul bhon Eaglais Shaoir a' moladh Taigh nam Morairean a chuir à bith agus an t-airgead a dheadh a shàbhaladh a chosg a' cumail obraichean agus dachannan ri fogarraich.
Tha Mgr. Caimbeul, a tha na mhinistear anns an Rubha ann an Leòdhas, ag ràdh gur e teachdaireachd a' Bhìobaill, fàilte a chuir air an fhogarrach, fasgadh a thoirt dhan duine a tha gun dachaigh agus biadh a thoirt dhan duine a tha acrach.
A' bruidhinn air an t-suidheachadh ann an Calais agus ann an Kent, "cò chreideadh", tha e a' faighneachd, gum biodh rathaidean mòr air an tachdach air sgàth nam mìltean dhaoine a tha a' feuchainn ri faighinn a-steach dhan Rìoghachd Aonaichte?"
"Èiginn"
Cò thuigeas, tha e ag ràdh, an èiginn a tha toirt air daoine na dachannan aca fhàgail 's mòran dhiubh gan cur fhèin ann an cunnart mòr 's iad a' sireadh cothrom air beatha nas fheàrr.
Tha e fhèin taingeil, thuirt e, nach e fear-poileataigs a th' ann leis nach iarradh e duine a thionndadh air falbh.
"'S ann a bhiodh sinn a' treigsinn ar n' eachdraidh fhèin le bhith a' diùltadh cobhair dhan fheadhainn a b'fheumaiche air".


text:
Mòd 2019 an Glaschu
- 16 An Dàmhair 2015
- Sgaoil post air Facebook
- Sgaoil post air Messenger
- Sgaoil post air Twitter
- Sgaoil post air Post-D
- Sgaoil post air Facebook
- Sgaoil post air WhatsApp
- Sgaoil post air Messenger
- Sgaoil post air Twitter
-
Sgaoil
Sgaoil post airTha na ceanglaichean seo air an taobh a-muigh agus fosglaidh iad ann an uinneig ùir
-
Post-DSgaoil post air Post-D
-
-
MessengerSgaoil post air Messenger
-
MessengerSgaoil post air Messenger
-
Dèan lethbhreac den cheangail seoMu sgaoileadh
Tha na ceanglaichean seo air an taobh a-muigh agus fosglaidh iad ann an uinneig ùir
-
Dh'fhoillsich an Comunn Gàidhealach gur ann an Glaschu a thèid am Mòd Nàiseanta Rìoghail a chumail ann an 2019.
Sin a' chiad turas a tha am Mòd air tilleadh a Ghlaschu bho 1990.
Bha e air a chumail ann am Pàislig ann an 2013.
An ath-bhliadhna, 's ann sna h-Eileanan Siar a bhios an fhèis, an uair sin ann an Loch Abar ann an 2017, agus an Dùn Omhain ann an 2018.


text:
Tha Duais Iain Muir aig an treas ìre (Glèidhtiche) mar a leanas:
DIM ìre trì – Glèidhtiche -
- Cuairt – Le Spòrs Gàidhlig, samhradh 2018
- Pròiseact pearsanta – nan ùine fhèin ach le stiùir bho ChnaG
- Obair saor-thoileach – le buidhnean mar RSPB, Urrasan, BTCV, SNH, msaa
Seo an ìre as àirde de Dhuais Iain Muir. 'S e dùbhlan mòr a th' ann agus feumaidh gach neach an duais aca fhèin a stiùireadh.
Dleastanas - sin am facal airson an duais seo. Feumaidh gach duine am prògram aca fhèin a chur air dòigh nuair a tha a' chiad sia mìosan deiseal. Tha thu fhèin a' taghadh cuspair agus ga rannsachadh, a' gabhail dleastanas air a shon agus a' taisbeanadh seo dhan choimhearsnachd no dhan sgoil. 'S e duais pearsanta a tha seo. Chan eil thu ag obair mar phàirt de bhuidheann ach tha siostam taic ann bhuainne.
Feumaidh tu co-dhiù 20 latha, no ùine co-ionnann a dhèanamh agus feumaidh e a bhith thairis air 12 mìosan. Mar sin, ma tha thu a' toiseachadh san Fhaoilleach, chan fhaigh thu an duais gus an ath Fhaoilleach!
Tha an duais a' toiseachadh le moladh - tha seo a' sealltainn mar a bhios an duais agad a' dol air adhart agus feumaidh tu aonta fhaighinn bhuainn mus toisich am prògram. Bheir sinn taic dhuibh nuair a tha thu ag ullachadh a' mholaidh seo. Innsidh sinn dhuibh na seòrsa rudan a bhios freagarrach. Bidh am moladh a' toirt a-steach:
- Dè ni thu airson an treas ìre fhaighinn?
- Dè am prògram a leanas tu?
- Ciamar a bhios tu a' coileanadh na ceithir dùbhlain - faic Duais Iain Muir
- A bheil thu airson turas a dhèanamh mar Slighe Taobh an Iar na Gàidhealtachd?
- Dè an cuspair a tha thu gu bhith rannsachadh agus ciamar?
- Ciamar a bhios tu a' dèanamh diofar?
- Ciamar a tha thu a' dol a roinn an eòlas seo?
Na gabh dragh - tha sinn ann airson ur cuideachadh!
A' Chuairt
Coltach ri Sgeama Dhiùc Dhùn Èideann, tha cuairt mar phàirt dhen ìre seo. Bidh Spòrs Gàidhlig a' cumail taic ris a' chuairt le iùilichean profaiseanta.
Air a' chuairt, bidh sgoilearan à diofar sgìrean a tha uile a' dèanamh ìre Ghlèidhtiche.
Cha deach co-dhùnadh a ghabhail air a' chuairt fhathast ach bidh taghaidhean ann le coiseachd, rothaireachd no measgachadh eadar a dhà. Bidh aig na com-pàirtichean ri còmhradh a chumail nam measg, air loidhne 's dòcha, air dè seòrsa cuairt a bhios ann.
Pròiseact pearsanta – nan ùine fhèin ach le stiùir bho ChnaG
Faodaidh am pròiseact a bhith air cuspair sam bith co-cheangailte ri nàdar agus an àrainneachd. Bu chòir susbaint a bhith sa phròiseact; rudeigin a sheasas leis fhèin mar obair luach-mhòr.
Bu chòir do chom-pàirtichean cuspair a' phròiseict aontachadh ri oifigear ChnaG mus tèid e air adhart.
Obair saor-thoileach – le buidhnean mar RSPB, Urrasan, BTCV, SNH, msaa
A bharrachd air pròiseact pearsanta agus cuairt, airson an treas ìre de Dhuais Iain Muir a ghlèidheadh, feumar beagan obair saor-thoileach a dhèanamh. Bheir sinn taic dhuibh gus cothroman a lorg agus cuideachadh a thoirt seachad.


text:
Buaireadh mu losg-bhra-teine
Tha buaireadh a' leantail eadar an fheadhainn a' bhios a' ruith farpais losg-bhra-teine ann an Eilean Èisdeil agus an uachdaran.
Thug Jonathan Feigenbaum, aig a bheil an seann chuaraidh far a bheil an fharpais ga cumail, rabhadh seachad gun teid e gu lagh ma thèid iad air adhart leis Didòmhnaich seo tighinn.
Tha e air airgead iarraidh airson am fearann aigesan a chleachdadh airson a' chiad turais anns a' 15 bliadhna a tha an fharpais air a bhith a' ruith.
Mhaoidh e a dhol gu lagh ma thèid an tachartas - aig a bheil dùil ris na ceudan dhaoine - air adhart.
Briseadh Dùil
Dh'iarr e cuideachd gum faiceadh e àrachas cunnart poblach Urras Coimhearsnachd Eilein Èisdeal.
Ann an litir fhosgailte don choimhearsnachd, thuirt an t-uachdaran:
"'S ann le cridhe trom, ach mar a chì sibh cha robh roghainn agam, a dh'fheumas mi a dhèanamh soilleir do dh'Eilean Èisdeal (an t-Urras) agus na stiùirichean aca gun deach cead a dhiùltadh airson fearann na companaidh a chleachdadh le buidheann, neach no tachartas sam bith airson losg-bhra-teine, no tachartas sam bith eile."
"Ma 's e 's gun tèid an tachartas air adhart, agus gun cleachdar fearann no maoin a tha leis an Easdale Island Company Limited, feumaidh an fheadhainn a nì sin tuigsinn gum bi iad ron lagh."
Ach thuirt an t-Urras gu bheil e ag iarraidh fada tuilleadh 's an còrr agus gun teid an fharpais air adhart mar as àbhaist.
Dhiùlt iad cuideachd an cuid àrachais chunnairt phoblaich a shealltainn.
Thathas a' tuigsinn gu bheil an t-uachdaran ag iarraidh £1,000 airson an cuaraidh a chleachdadh.
A' bruidhinn ris a' BhBC, thuirt am fear a tha a' stiùireadh na farpais, Dòmhnall Melville:
"Tha sinn air a bhith a' ruith na farpais seo o chionn 15 bliadhna sreath a chèile anns a' chuaraidh, le cead bhon uachdaran.
"'S e briseadh dùil mòr a th' ann. Tha sinn air a ruith gu ceart agus gu proifeasanta. Fhuair sinn measadh slàinte is sàbhailteachd ceart, agus bidh sinn a' cumail a rèir sin.
"Bidh an tachartas a' còrdadh gu mòr ris an fheadhainn a thig don eilean air a shon. 'S e craic mhath a th' ann, agus is truagh gur coltach gum bi £1,000 nas lugha againn ri chur ri tachartasan coimhearsnachd san eilean," thuirt e.


text:
Naidheachdan 11:00m
24 An t-Sultain 2012 Ùraichte aig Ùraichte aig
Anndra Midseal
Chaidh Àrd-Chuip nan Tòraidheach, Anndra Midseal às àicheadh a-rithist gun do chleachd e briathran a tha cuid a' fàgail air na chòmhradh ri oifigearan poilis aig Sràid Dhowning an t-seachdain seo chaidh. Bhruidhinn Mgr Midseal gu poblach airson a' chiad uair na bu tràithe an-diugh air a' chonnspaid mun chòmhradh eadar e fhèin agus na h-oifigearan poilis. Tha aithrisean ann am pàipearan-naidheachd gun do chleachd Mgr Midseal droch chainnt agus am facal "pleb." Thuirt e nach do chleachd e na briathran sin, ach chan innseadh e dè thuirt e.
Dale Cregan
Chaidh an duine a tha fo chasaid gur e a mhuirt dithis bhana-phoileas an t-seachdain seo chaidh mu choinneimh na cùirte ann am Manchester a-rithist an-diugh le ceangal bhideo. Chaidh Dale Cregan, a tha 29 bliadhna de dh'aois, a chumail an grèim. Chaidh a' chùis a chur an dàrna taobh dhan t-Samhain.
Banca Malairt
Tha Rùnaire a' ghnothachais, Vince Cable, a' foillseachadh £1bn de dh'airgead phoblach airson banca malairt ùr a stèidheachadh. Innsidh Mgr Cable do cho-labhairt nan Libearalach Deamocratach ann am Brighton gun toir am banca airgead do ghnìomhachas agus companaidhean air a bheil e a' faileachadh iasad fhaighinn bho na bancaichean àbhaisteach.
Eaconamaidh na h-Alba
Tha rannsachadh ùr ag ràdh gu bheil daoine ann an gnìomhachas agus gnothachas a' sìor chall misneachd ann an eaconamaidh na h-Alba. Tha an sgrùdadh, a tha Lloyds TSB an Alba a' dèanamh a h-uile trì mìosan, ag ràdh gun do thuit teachd-a-steach an treas cuid de na companaidhean ris an do bhruidhinn iad eadar an t-Ògmhios agus an Lùnastal, agus tha cha-mhòr leth dhiubh sin nach eil e a' sùileachadh adhartais sam bith thairis air na sia mìosan seo tighinn.
JJB Sports
Dh'innis a' chompanaidh mhòr bhùthainnean, JJB Sports, gu bheil iad a' fastadh luchd-rianachd a dh'fheuchas ri stòras na companaidh a reic. Chaidh casg air earrainnean na buidhne agus tha dragh ann gu faodadh na mìltean an cosnadh a chall, le aithrisean gum faodadh pàirt den chompanaidh a reic.
Oighreachd a' Chrùin
Tha Comataidh nan Cùisean Albannach ann an Westminster a' tilleadh a dh'Inbhir Nis an-diugh a thogail tuilleadh fiosrachaidh mu Oighreachd a' Chrùin. Chuir a' Chomataidh rannsachadh air bhonn an-uiridh, agus dh'fhoillsich iad aithisg na bu tràithe am bliadhna air obair Oighreachd a' Chrùin ann an Alba. Tha a' Chomataidh a' coinneachadh a-rithist 's iad ag ràdh gur e briseadh dùil a bh' ann am freagairtean agus molaidhean an Riaghaltais dhan chiad aithisg.
Corp
Tha rannsachadh an dèidh bàis ga dhèanamh air corp fireannaich a fhuaireas eadar Dail Mòr agus Dail Beag air taobh siar Leòdhais Disathairne. Bha heileacoptair Mhaor-Cladaich, na sgiobaidhean aca air tìr agus bàta-teasairginn an t-Òib an sàs anns a' chùis.


text:
- TIOTAL
- Ceithir locomotaibhean gan cleachdadh airson deuchainn drochaid air loidhne meòir Obar Pheallaidh, 1865
- EXTERNAL ID
- PC_HRS_TRAINS_003_466
- DEIT
- 1865
- LINN
- 1860an
- NEACH-FIOSRACHAIDH
- Comunn Rèile na Gàidhealtachd
- AITHNEACHADH MAOINE
- 28466
- KEYWORDS
- locomotaibhean
trèanaichean
Tha an dealbh camara seo a' sealltainn ceithir locomotaibhean le Rèile na Gàidhealtachd, agus 's e 2-4-0an a th' annta uile, gan cleachdadh airson deuchainn drochaid air loidhne meòir Obar Pheallaidh a' chompanaidh ann an 1865.


text:
- TIOTAL
- Acadamaidh Rìoghail Inbhir Nis: Bonn Ràthaig Mhòir, 1881
- EXTERNAL ID
- PC_ROYALACADEMY2_024
- ÀITE
- Inbhir Nis
- SIORRACHD/PARRAIST
- INBHIR NIS: Inbhir Nis 's Am Bànath
- NEACH-FIOSRACHAIDH
- Robert Preece
- AITHNEACHADH MAOINE
- 29911
- KEYWORDS
- sgoiltean
buinn
duaisean
duaisean sgoilearachd
Dh'fhosgail Acadamaidh Rìoghail Inbhir Nis as t-samhradh 1792, le airgead fo-sgrìobhaidh an dà chuid à Alba agus bho dhaoine à Inbhir Nis a bha a' fuireach anns na h-Innseachan an Ear a bha air airgead a dhèanamh ann an tràillealachd. As t-foghar 1808, thàinig Lachlan Mac an Tòisich, fear Ràthaig Mhòr, à Calcutta sna h-Innseachan airson a bhith na Stiùiriche air Acadamaidh Rìoghail Inbhir Nis. Thàinig geallaidhean airson fo-sgrìobhaidhean luach £2605 5s air ais à Bengal leis airson na sgoile agus airson Ospadal a' Chinn a Tuath (a bha cuideachd ga chur air adhart aig an àm seo), le £2300 den airgead aige mar-thà. Thuirt e gun robh a' mhòr-chuid den airgead airson na h-Acadamaidh agus mar sin, chaidh aontachadh gun rachadh £2000 a thoirt don sgoil agus gun rachadh an còrr don Ospadal. Bha airgead fear Ràthaig Mhòir air leth cudromach oir cha robh mòran airgid a' tighinn a-steach don phròiseact bho àite sam bith eile aig an àm.
Ann an 1810, stèidhich Mac an Tòisich an duais air a bheil Bonn Ràthaig Mhòir a-nis. Bhiodh seo air a thoirt don sgoilear as fheàrr ann am matamataig agus cànan clasaigeach. Bhiodh am bonn seo air a thoirt seachad dà thuras sa bhliadhna: bonn òir rè saor-làithean an t-samhraidh agus bonn airgid rè saor-làithean a' gheamhraidh.
theirig an t-airgead. Chuir daoine eile ris a' mhaoin, a' gabhail a-steach airgead bho àrd bhall eile de Chlann Mhic an t-Saoir. Chaidh bonn airgid Ràthaig Mhòir a thoirt seachad airson an turais mu dheireadh ann an 1888, agus aig an àm sin, chaidh buinn ùra a thoirt don sgoil airson an toirt seachad airson chuspairean eile.
Chaidh iomadh bonn a thoirt air ais don sgoil thar nam bliadhnaichean. Chaidh am fear as sine a dhèanamh anns na 1840an. Anns an dealbh seo, chithear bonn a chaidh a thoirt do Sheumas Forsyth airson matamataig. Aig tòiseach an 20mh linn, rinn Peadar J. Anderson, seann sgoilear a bha ag obair mar leabharlannaiche ann an Colaiste an Rìgh, Obar Dheathain, liosta den a h-uile duine a fhuair bonn eadar 1811 agus 1906, le fiosrachadh eachdraidh-beatha far an robh sin ri fhaighinn.
Bha Alasdair Penrose Hay am measg an fheadhainn a bhuannaich bonn ann an 1822. Às dèidh dha an sgoil fhàgail, bha e na neach-lagha agus na Sheamarlan Baile airson Inbhir Nis. Tha ìomhaigh-bràghad dheth a-nis ann an Talla Baile Inbhir Nis. Tha a bhonn a-nis ann an Taigh-tasgaidh agus Gailearaidh Ealain Inbhir Nis. Ann an 1827, bhuannaich Eideard Strathearn Gòrdan bonn. Às dèidh dha an sgoil fhàgail bha e na Àrd-neach lagha agus na Mhorair Tagraidh agus rinneadh Morair Gòrdain Drumearn dheth. Bhuannaich Peadar Anderson fhèin dà bhonn Ràthaig Mhòir ann an 1867 an toiseach airson matamataig agus an uair sin ann an 1868 airson nan cànanan clasaigeach


text:
Tha Gòrdan MacCoinnich a’ toirt sùil air air ball-coise nan coimhearsnachdan an Taobh Siar Rois is san Eilean Sgitheanach sna bliadhnaichean a dh’fhalbh. Seo an dàrna pàirt den artaigil aige.
Tha Gòrdan MacCoinnich a’ toirt sùil air air ball-coise nan coimhearsnachdan an Taobh Siar Rois is san Eilean Sgitheanach sna bliadhnaichean a dh’fhalbh. Seo a’ chiad phàirt den artaigil aige.
Nuair a ghabh an rèitire, Raibeart Mac a’ Bhacstair, ball iomain dha na magairlean anns a’ ghèam mhòr eadar An Gearasdan agus Camanachd an Òbain Disathairne, bha e mar shamhla air seachdain cho sgreamhail is a bha riamh aig Comann na Camanachd.
Tha Eòghan Stiùbhart a’ beachdachadh air cuspairean co-cheangailte ris a’ cheòl aig còmhlan tùsanach A Tribe Called Red à Canada agus air an co-shamhlaidhean a-bhos an-seo. Siuthad! Deagh mheòrachadh as fhiach leughadh!
‘S e aon de na gearanan a chluinneas tu mu Gheamaichean a’ Cho-fhlaitheis (agus tha gu leòr dhiubh ann) nach bi na farpaisich as fheàrr san t-saoghal uile an làthair. Mur robh na dùthchannan aca fo smachd Bhreatainn aig aon àm, chan fhaigheadh iad cuireadh thighinn a Ghlaschu 2014. ‘S e suidheachadh car neònach a…
Thug seachdain thrang de spòrs is fealla-dhà còmhla ri Prince agus St Johnstone air Eòghan beachdachadh air mar a bhios sinn beò tro ar fònaichean is camarathan. Dè as fheàrr, Sùil an Ubhail™ no Sùil na Cuimhne?
An ath mhìos, thèid sgeama rothaireachd a chur air bhog ann an Glaschu. Coltach ris na Baidhseagalan Boris a th’ aca ann an Lunnainn, bidh 400 rothair ri fhaighinn air mhàl tron sgeama, aig 31 àiteachan sa bhaile, ’s a’ mhòr-chuid dhiubh ann am meadhan a’ bhaile agus san Taobh an Iar.
Sùil air cuid dhe na sgeulachdan as motha ann an saoghal an spòrs an t-seachdain seo, le Eòghan Stiùbhart.
‘S e Sgioba Uruguaidh a ghlèidh Cupa na Cruinne ann an 1950 air talamh Braisileanach – saoil an dèan iad an gnothach am-bliadhna-sa a-rithist agus a’ cho-fharpais a’ tilleadh gu dùthaich na samba?
A’ chiad chuimhne a th’ agam air an t-Superbowl, ’s e sin nuair a leum uchd-aodach Janet Jackson fosgailte a’ leigeil a cìoch chlì ris a’ ghaoith an 2004, fhad ’s a bha i a’ seinn còmhla ri Justin Timberlake. Deich bliadhna bhon uair sin, nochd boob eile air an aon àrd-ùrlar, is ’s e Bruno Mars…


text:
Seirbheisean, sliabh, ais-airgid, biadh beag, no gàire innealan gabhail a-steach bhideo gheamannan, Juke bogsaichean no innealan-sliotan, no rèitich. Dreuchd Sgilean Riatanas Fill innealan a 'cleachdadh stuthan, bathar, airgead a, a thuilleadh air stuthan eile. Cumail suas clàran de rudan a riarachadh agus dholair a chruinnich. Airgead fhaighinn agus cosgaisean bho bathar, cunntasan ullachadh, agus rèidh …Leugh Tuilleadh »
Aircraft Foillseachadh agus Ath-bheothachaidh Specialists Iob Tuairisgeul / Uallach Teamplaid agus obair
A 'ruith agus a' leantainn oirnn a 'cumail grèim air bathar, chlach-bhoghannan, corporra agus co-cheangailte, uisgeach, agus smachd-siostaman a tha a dhìth gu sònraichte ann an itealan chompanaidh takeoff agus tìr dreuchdan. Am measg dhleastanasan a 'cur agus a' cumail ìomhaigh tìr cuideachadh; feuchainn a 'gleidheadh agus a' tòiseachadh agus a 'fastadh recuperation uidheam dealain agus innealan deuchainn uidheam agus innealan làimhe; cur air chois an raon-adhair an grèim siostaman, …Leugh Tuilleadh »
Magnetic Resonance Imaging teicneòlaichean Iob Tuairisgeul / Duty Sample agus gnìomhan
Obrachadh Resonance Imaging (MRI) dealbhan. Sùil a chumail air euslainteach tèarainteachd agus comhfhurtachd . Might render gadolinium coimeas dosage tro na cuislean. Ath-bhreithneachadh air dòighean-obrach a tha a 'seasamh MRI, Mhìnich dòcha le agallamh fa leth, agus location euslainteach. Mhà a-steach an dàta air coimpiutair mar euslainteach dualchas, co-thaobhadh a shònrachadh, bith-eòlasach sgìre airson a bhith a sganadh, agus location de …Leugh Tuilleadh »
Sales Agents, Seirbheisean Ionmhasail Iob Tuairisgeul / Riatanas Sample agus gnìomhan
Adhartachadh seirbheisean-ionmhais, mar eisimpleir airson morgaids, chìs, agus tasgaidhean stiùireadh do luchd-cleachdaidh na bancaireachd agus ionadan chompanaidh gnothachasan. Dreuchd Sgilean Ro-ghoireasan riatanach Co-dhùinibh shoppersA seirbheisean ionmhasail ullachadh feumalachdan agus molaidhean a 'tabhann do luchd-solair a' cuimseachadh air na riatanasan seo. Cuir fios gu luchd-ceannach a dh'fhaodadh a bhith a 'toirt seachad fiosrachadh agus a' toirt cunntas fuasglaidhean a tha a 'tabhann. Sell …Leugh Tuilleadh »
Còcairean agus Ceannard Còcairean Iob Tuairisgeul / Cunntachalachd Teamplaid Agus Dreuchan
Direct agus pàirt a ghabhail ann an ullachadh, luibhean, agus ag ullachadh nan MUFFINS èisg, feòil, glasraich, Salads, no biadh a bharrachd. Mhà ullachadh agus a 'chosgais taghadh nithean, bathar a cheannach, agus a chumail suas dàta agus cunntasan. Dèan sgrùdadh air sgilean obrach Need deònach amh no biadh’ ìre gus dèanamh cinnteach gu bheil slatan-tomhais a choileanadh. Monitor …Leugh Tuilleadh »
Gaming Atharrachadh Persons Agus Booth Cashiers Iob Tuairisgeul / Gnìomhan agus Uallach Teamplaid
iomlaid airgid, chomharran, agus sliseagan airson customersA dholair. A dh'fhaodadh cur a-mach a 'faighinn an ainm-sgrìobhte-ceannach air a' bhile agus payoffs. Might cunntadh agus cìsean airgead ann an tarruing, no a 'ruith cubicle ann an Slot Machine àite agus a thoirt seachad airgead banca atharrachadh bho mhuinntir an toiseach a' gluasad. Dreuchd Sgilean …Leugh Tuilleadh »
Mnathan-glùine Agus Gynecologists Iob Tuairisgeul / Duty Teamplaid Agus Dreuchan
Lighichean bhios a 'toirt cùram slàinte bilean ceangailte ri saothair neo màthaireachd agus an fheadhainn a lorg, làimhseachadh, agus cuideachadh ann a 'cur bacadh air na h-bhoireannach, gu h-àraidh an fheadhainn a 'toirt buaidh air a' phròiseas ath-riochdachadh,. Dh'fhaodadh cuideachd a 'toirt cùram meidigeach coitcheann do bhoireannaich. Sgilean obrach Teisteanasan Gabh cùram bhoireannach agus seòladh. Reveal dòighean-obrach agus a 'bruidhinn …Leugh Tuilleadh »
Saimeant clachairean agus Cruadhtan Finishers Iob Tuairisgeul / Dreuchdan agus Duty Teamplaid
Mhìn agus a 'crìochnachadh stuthan saimeant a tha measgaichte, mar eisimpleir flooring sidewalks, frith-rathaidean, no curbs fastadh taghadh de làmhan agus cumhachd ionnstramaidean. Seòrsa a chur air dòigh a thaobh sidewalks no guitearan; bad taighean falamh; agus a 'fastadh luchd-sàibh gu sliseadh leudachadh altan. Teisteanas Dreuchdail Sgilean Sgrùd na seòrsa a 'toirt taic do susbainteach a …Leugh Tuilleadh »
Radiologic teicneòlaichean Iob Tuairisgeul / Chùrsa agus Duty Sample
Gabh x ghathan CAT agus sgrùdaidhean no render nonradioactive solarachaidhean a-steach patientis sruth-fala airson adhbharan a tha breithneachaidh. Teicneòlaichean gabhail a-steach a tha a 'cuimseachadh air ro-innleachdan a bharrachd a tha a' dèanamh sganadh. Teisteanas Dreuchdail Sgilean Measadh agus sgrùdadh a chruthachadh x-ghathan, teip a bha bhidio, no pc -developed fiosrachadh ma grafaigeachd a tha gu leòr a thaobh …Leugh Tuilleadh »
Animal Control Luchd-obrach Iob Tuairisgeul / Riatanas Teamplaid agus gnìomhan
Stiùirich na beathaichean leis an amas a làmh stad, peataichean a tha sàbhailte, no na aonar, no droch làimhseachaidh a fhuair na sgrùdaidhean. Dreuchd Sgilean Ro-ghoireasan riatanach Rannsaich aithisgean peata stailcean no peata iochd, fianaisean a lorg, amassing fianais, agus a 'dèanamh aithisgean. Clàr de choin air seacharan agus a thoirt air falbh, unrestrained, droch làimhseachadh no beathaichean bho na h-a tha mì-chàilear, …Leugh Tuilleadh »


text:
×
Fàilte gu ar fòram!
Innis dhuinn agus ar buill a tha thu, dè as toigh leat, agus carson a tha sibh a thàinig gu bhith na bhall de Rikoooo.
Tha sinn a 'cur fàilte air buill ùra agus a h-uile dòchas gum faic thu timcheall air tòrr!
Beannachdan
Nas lugha
Tuilleadh
-
Posts: 6
-
Tapadh leibh fhuair: 1
-
-
-
-
-
-
10 mìosan 1 o chionn seachdain #850
by coffers
Hiya. Tha mi air a bhith a 'dèanamh simming bho timcheall air 1997.
Tha mi air mòran addons seallaidhean a chruthachadh airson FS9 agus FSX, agus beagan ath-bhualaidhean.
Is dòcha gum bi cuid de na buill a 'cuimhneachadh mo ghoireas fìdhlear' air-itealaich 'airson FS9.
Chaidh mi a-steach gu Rikoooo oir tha an cruth eadar-lìn cho soilleir - cuideachd airson an aire a thugadh gus ath-bheothachadh a dhèanamh air itealan freeware a chaidh fhoillseachadh leotha roimhe.
Mas e do thoil e Log a-steach or Cruthaich cunntas a dhol air an còmhradh.
Nas lugha
Tuilleadh
-
Posts: 138
-
Tapadh leibh fhuair: 44
-
-
-
-
-
-
10 mìosan 5 laithean #853
by Dariussssss
Hello agus cuir fàilte air Rikoooo.
Tapadh leibh airson na faclan brèagha, agus tha e glè mhath dhut a bhith air bòrd. Tha cuimhn 'agam air a' ghoireas sin, bha sin agam air mo FS9, chan eil e dona.
Thoir fa-near a rannsachadh agus ma tha cuideachadh sam bith a dhìth oirbh, is e seo an t-àite ri iarraidh.
Slàinte
Mas e do thoil e Log a-steach or Cruthaich cunntas a dhol air an còmhradh.
Nas lugha
Tuilleadh
-
Posts: 6
-
Tapadh leibh fhuair: 1
-
-
-
-
-
-
10 mìosan 1 bho chionn latha #862
by coffers
Sgrìobh Dariussssss: Hello agus fàilte air Rikoooo.
Tapadh leibh airson na faclan brèagha, agus tha e glè mhath dhut a bhith air bòrd. Tha cuimhn 'agam air a' ghoireas sin, bha sin agam air mo FS9, chan eil e dona.
Thoir fa-near a rannsachadh agus ma tha cuideachadh sam bith a dhìth oirbh, is e seo an t-àite ri iarraidh.
Slàinte
Mòran taing.
Mas e do thoil e Log a-steach or Cruthaich cunntas a dhol air an còmhradh.
Fòram Access
-
Chan fhaod: ùra a chruthachadh cuspair.
-
Chan fhaod: gus freagairt.
-
Chan fhaod: Cuir attachements.
-
Chan fhaod: a dheasachadh teachdaireachd agad.
Uair a chruthachadh duilleag: 0.103 diogan


text:
Tha mi air làrach-lìn sgoinneil a lorg – BR Fares – a tha na stòr-dàta den a h-uile faradh rèile air an lìonra nàiseanta.
Ma chuireas tu stèisean-tòiseachaidh is stèisean-crìochnachaidh a-steach, gheibh thu fiosrachadh air a h-uile faradh a tha ri fhaighinn – singilte, tillidh, advance is eile.
A bharrachd air seirbheisean àbhaisteach, tha fios ann mu thiocaidean mar tiocaidean rèile/bus, rèile/bàta is mar sin air adhart.
‘S e fìor dheagh ghoireas a th’ ann ma tha thu ag iarraidh safari rèile a chur air dòigh!
Tha e gu sònraichte feumail a thaobh tiocaidean advance oir tha e a’ sealltainn dhut dè chosgas na tiocaidean saora – ma tha thu fortanach gu leòr an lorg!
Alasdair


text:
Taic ga sireadh 'son seirbheis-adhair
Chaidh iarraidh air Àrd-Rùnaire an Ionmhais, Danny Alexander, taic-airgid a thoirt seachad 'son piseach a thoirt air an t-seirbheis-adhair eadar Obar Dheathain agus Steòrnabhagh.
'S e seirbheis a th' ann a bhios gu leòr de luchd-obrach na h-ola às na h-Eileanan an Iar a' cleachdadh, ach tha mòran air gearain nach eil an clar-àma a th' ann an-dràsta freagarrach.
Bidh am plèana a' falbh ann am meadhan an là le aon sheirbheis gach là.
Còmhraidhean
Tha iomairt a' dol gus an clàr-àma atharrachadh agus Eastern Airways, a tha a' ruith na seirbheis, air leigeil fhaicinn bho chionn ghoirid gu bheil iad deònach a dhol an sàs ann an còmhraidhean.
A-nise tha BPA nan Eilean Siar, Alasdair Allan, ag ràdh gun gabh maoin ùr aig Riaghaltas Bhreatainn a chleachdadh gus an t-seirbheis a leudachadh.
Thuirt Mgr Allan gum bu chòir dà sheirbheis san là a bhith ann.
"Tha argamaid gu math làidir ann airson seirbheisean eadar Steòrnabhagh is Obar Dheathain a bhith air nas trice air sgàth 's gu bheil eaconamaidh nan Eilean Siar a' crochadh ann an dòigh mhòir air daoine a tha a' fuireach anns na h-eileanan ach a tha ag obair aig muir," thuirt e.
Taic-airgid
Thuirt e gum faodadh taic-airgid 'son sin tighinn à Stòras Lìonra Ionadail nan Seirbheisean-Adhair, a stèidhich Danny Alexander am bliadhna.
Dh'fheumadh Obar Dheathain a chomharrachadh mar phort-adhair hub gus brath a ghabhail air an stòras sin.
Chuir Mgr Allan litir gu Mgr Alexander a dh'fhaighneachd an gabh sin a dhèanamh.


text:
Deasbad mu ionadan seirbheis na Gàidhealtachd
Thèid co-dhùnadh a dhèanamh Diciadain co-dhiù an dùin dà thrian de na h-ionadan seirbheis ann an Roinn na Gàidhealtachd.
Gheall Ceannard Comhairle na Gàidhealtachd, Drew Hendry, nach dùin na h-ionadan gus an tèid seirbheis ùr a chur nan àite.
Gheall e cuideachd nach caill gin den luchd-obrach an cosnadh an aghaidh an toil ri linn an ath-sgrùdaidh seo.
Tha comhairlichean dùbhlanach a' fàgail air a' Chomhairle ge-tà, gur iad na sgìrean as iomallaiche as motha a dh'fhulaingeas.
An-dràsta, tha 35 ionadan seirbheis a' frithealadh air coimhearsnachdan air feadh na Gàidhealtachd.
Ach, ma thèid gabhail ri plana a thèid a dheasbad Diciadain, cha bhiodh air fhàgail ach dusan dhiubh.
Iomallach
Tha oifigich a' tomhas gun deadh £160,000 sa bhliadhna a shàbhaladh, ach tha luchd-iomairt ag ràdh gur iad seann daoine agus daoine ciorramach sna sgìrean as iomallaiche as motha a dh'fhulaingeas.
Choinnich riochdairean bho Chomhairlean Coimhearsnachd cheann a deas an Eilein Sgitheanaich agus Loch Aillse airson an iomairt aca fhèin a chur air chois.
Tha iadsan a' cur ìmpidh air comhairlichean na Gàidhealtachd gun gabhail ris na planaichean seo.
Thuirt Ruairidh Moireach, bho Chomhairle Coimhearsnachd Shlèite, gum bi call mòr anns na sgìrean as iomallaiche.
"'S e sùim glè bheag de dh'airgead a tha iad a' dol a chùmhnadh ann an coimeas ris na th' aca de dh'airgead gu lèir.
"Cha bhi ach trì ionadan clàraidh air Taobh Siar na Gàidhealtachd - fear an Ulapul, fear am Port Rìgh agus fear anns a' Ghearasdan.
"Feumaidh daoine a dhol gu pearsanta airson clàradh bàis, no bainnse, no clann a bhith aca às ùr, agus mar sin dheth, bidh slighe mhòr, mhòr aig daoine ri dhol airson an t-seirbheis sin fhaighinn," thuirt e.
Thuirt Mgr Moireach nach eil e idir soilleir dè an t-seòrsa measadh a rinn a' Chomhairle a thaobh mar a tha daoine a' cur feum air na h-ionadan seo, mus deach na molaidhean a dhèanamh.
Conaltradh
Bha comhairlichean coimhearsnachd cuideachd iomagaineach nach deach conaltradh a dhèanamh ris a' phoball.
"Thàinig seo oirnn an t-seachdain seo chaidh mar chlach às an adhair.
"An teachdaireachd a th' againn dhaibh, 's e gun gabh a' Chomhairle ris na beachdan a tha sinn a' cur a-steach agus gun cuir iad às do na molaidhean a tha seo, bhon 's e fìor dhroch rud a bhios ann do na sgìrean againne.
"Mura dèan iad sin, bu chòir dhaibh co-dhiù a thighinn a bhruidhinn ris na sgìrean 's ris na coimhearsnachdan airson faighinn a-mach dè dìreach a tha iad ag iarraidh a thaobh lìbhrigeadh seirbheisean na Comhairle," thuirt Mgr Moireach.
Thèid na planaichean a dheasbad aig coinneamh de Chomataidh Ionmhais, Taigheadais agus Ghoireasan Comhairle na Gàidhealtachd.
A' bruidhinn air thoiseach air a' choinneimh, gheall Ceannard na Comhairle, Drew Hendry, nach cailleadh gin den luchd-obrach an cosnadh an aghaidh an toil, agus nach dùineadh na h-ionadan gus an deadh seirbheisean ùra a chur nan àite.
Gheall e cuideachd gun deadh cothrom a thoirt do dhaoine a bha airson bruidhinn ri cuideigin aghaidh ri aghaidh, uair a chur air dòigh far am faodadh iad sin a dhèanamh.
Chuir Mgr Hendry dìon air na molaidhean ge-tà, ag ràdh gum faigheadh coimhearsnachdan seirbheis a bhiodh na b' èifeachdaiche agus na bu ghoireasaiche.


text:
Ionad teasairginn ùr aig tuath
Tha Sgioba Teasairginn an Locha Bhig air Taobh Siar Rois gus ionad a stèidheachadh air taobh sear na dùthcha airson a' chiad uair.
'S e an sgìre-teasairginn aca an tè as motha ann an Alba, is 40 duine ag obair dhaibh gu saor-thoileach.
Tha carbadan aca stèidhichte ann an Ulapul, Geàrrloch, Achadh Dà Dhòmhnaill is ann an Inbhir Pheofharain, is buill den sgioba a' fuireach air Taobh Sear agus Taobh Siar Rois.
Pàirce Ghnothachais
'S ann am Pàirce Ghnothachais Inbhir Pheofharain a bhios an t-ionad ùr.
"Tha sinn taingeil dhan fhear-ghnothachais ann an Inbhir Pheofharain a leig leinn ar carbad a chumail air an làraich aige sa bhaile fad bhliadhnaichean, ach feumaidh sinn a-nise ionad a bhith againn far an cum sinn an carbad is an uidheamachd eile againn, is far an coinnich sinn nuair a tha gairm èiginn ann," thuirt cathraiche na sgioba, Cè Bryers.
Feumaidh an sgioba a-nise £150,000 a thogail airson an t-ionad ùr a thogail agus na goireasan a bhios a dhìth ann a chur air dòigh.


text:
Lòbhat sna hòbhan hò
Nuair a bha sgioba chamanachd Lòbhat a' comharrachadh ceud bliadhna mar sgioba, thug iad sgioba Chaol Bhòid air aoigheachd bho Thaigh na Bruaich an Earra-Ghàidheal. Bha sin iomchaidh gu leòr, agus ceangal eachdraidheil eatarra, ged a bhuineas iad do dhiofar roinnean de shaoghal na camanachd, deas is tuath.
'S e a thug an dà sgioba còmhla, mar a thachair an 1953 nuair a bhunnig Lòbhat Cupa na Camanachd, aig an dàrna oidhirp anns a' Ghearasdan, an dèidh a bhith co-ionnan anns an Òban.
Chaidh an cupa air ais a Chill Tharaglain, agus thàinig iad còmhla ann an 1988; agus thig iad còmhla a-rithist anns an Òban gu h-iongantach ann an cuairt dheireannaich Chupa na Camanachd a-rithist Disathairne seo tighinn. Chan eil Lòbhat air an cupa a thogail bhon là eachdraidheil sin an 1953, agus tha iad air a bhith ann an dubhar, dorchadas a chinn a' tuath fad bhliadhnaichean gus an tàinig ùrachadh orra anns na beagan bhliadhnaichean a chaidh seachad, a' buinnig Cupa MhicThàbhais mar eisimpleir. Cha bheag a tha Caol Bhòid air a chur às an dèidh thar nam bliadhnaichean agus tha eachdraidh cho làidir ri gin aca sa phrìomh fharpais.
Bho àm gu àm, bheir eachdraidh dhuinn rudan gu math annasach agus tha sin a' tachart gu math tric ann an saoghal spòrs. Sin a tha a' toirt dhuinn rud cho inntinneach 's a thachras aig Mossfield anns an Òban Disathairne. Dà sgioba le sàr-eachdraidh a' tighinn còmhla air Là Mòr na Camanachd is gun iad air coinneachadh 'son an urraim airson 62 bhliadhna.
Tha àite air leth aig sgioba 1953 ann an eachdraidh Lòbhat agus Cill Tharaglain. Tha Caol Bhòid fhathast air an goirteachadh gu mòr leis na thachair sa chiad gheama sin anns an Òban ann an '53 nuair a theab iad an geama a bhuinnig aig a' chiad oidhirp.
Le sin cha b' urrainn dhan chùis a bhith nas inntinniche. Tha feum aig saoghal na camanachd air deagh gheama agus deagh chuairt dheireannach a bheir togail dhan spòrs. Tha deagh chluicheadairean air gach taobh. Eachdraidh air gach taobh an iomadach dòigh agus iomadh sloinneadh gu bhith ann nan comharradh air an dà thaobh air mar a tha camanachd a' tighinn beò ann an coimhearsnachdan agus aig fìor chridhe chùisean - Irvines, Whytes agus Dòmhnallaich bho sgioba Earra-Ghàidheil agus Mainlands, Gallachers agus Clann 'ic Risnidh air taobh Lòbhait.
Bha dithis a' cluich ann an '88 aig am bi làmh mhòr an cùisean Disathairne - Iain MacRisnidh agus Coinneach Dòmhnallach. Tha MacRisnidh a-nis na mhanaidsear air sgioba Lòbhat agus an Dòmhnallach na cho-mhanaidsear air Caol Bhòid, le a dhithis mhac, Rodaidh agus Innes a' cluich sa gheama.
Anns a' mheadhan Disathairne bidh fear àraid eile - Deek Camshron às a' Ghearasdan - am fear a chuir an tadhal as luaithe riamh ann an Cuairt Dheireannach na Camanachd - nas lugha na deich diogan.
Cò thig am bàrr? Cò aige a tha fios. Tha eachdraidh agus gach tomhas eile ag ràdh gum bi an cupa eireachdail a-rithist ri taobh Chaol Bhòid air an deireadh-sheachdain ach chan fhaod sinn a bhith cho cinnteach sin. Chì sinn agus cluinnidh sinn, agus bidh aon bhaile gu math sàmhach 'son greis an dèidh a' gheama agus othail gun chrìch aig ceann eile na dùthcha. Gura math a thèid leotha le chèile, agus tha mi an dòchas gun toir iad dhuinn geama air am bi sinn (no cuidegin eile!) a' bruidhinn ann an 62 bhliadhna eile.
Agus san dol seachad, cha bu chòir dhuinn diochuimhneachadh gu bheil sgioba ùr gu bhith air an àrd-ùrlar mhòr Disathairne cuideachd - òigridh Shrath Cheilbhin anns an fharpais leasachaidh. Abair là dhaibhsan agus dhan luchd-taic.
Dealbhan air fad bho stòras Uisdein MhicIllinnein.


text:
Tha 24 deugaire gan deisealachadh fhèin gus toiseach-tòiseachaidh a dhèanamh air làithean-saora an t-samhraidh le bhith a' dèanamh air Port Rìgh anns an Eilean Sgitheanach airson na Sgoil Samhraidh Dràma. Air a cur air dòigh le Fèisean nan Gàidheal tha an sgoil fosgailte do luchd-labhairt na Gàidhlig eadar 14 agus 18 bliadhna a dh’aois agus tha i ruith eadar Diluain 4 agus Dihaoine 15 den Iuchar.
A-nise na ceathramh bhliadhna, tha an sgoil air sìor fhàs nas motha le taic bho Iomairt na Gàidhealtachd agus nan Eilean agus Bòrd na Gàidhlig, agus tha comharran bronsachail ann gun cùm i a’ fàs san àm ri teachd leis an àireamh as àirde de thagraichean shoirbheachail a bh’ ann gu ruige seo.
Bidh na com-pàirtichean, a bhuineas do gach ceàrnaidh de dh’Alba, a' coimhead air adhart ri ceala-deug a bhios loma-làn spòrs anns am faighear bun-stèidh air leth ann an caochladh sgilean a bhios feumail do chleasaichean, luchd-sgrìobhaidh agus luchd-stiùiriche ùra airson an àrd-ùrlair agus air beulaibh a’ chamara.
Fo smachd Artair Donald mar stiùiriche-ealain na Sgoile, bidh e fhèin agus an sgioba ealanta de luchd-oide aige - Frank MacConnaill, Wilma NicUalraig, Daibhidh Walker, Ruairidh MacNeacail agus Catrìona Lexy Chaimbeul uile ag obair gu cruaidh gus tàlant nan com-pàirtichean a leasachadh le sùil gun tèid dealbh-cluich ùr a thaisbeanadh air oidhche mu dheireadh na Sgoile.
Gheibhear cothrom an tàlant aca a chur gu feum air fiolm cuideachd le taic bhon sgioba aig FilmG far an tèid sgilean deatamach agus uidheamachd a thabhann gus fiolm ghoirid a riochdachadh a fhreagras air a’ cho-fharpais aig FilmG airson 2011. Bidh dòchas ann gun soiribhich leotha sa cho-fharpais mar a rinn compàirtichean na Sgoile Samhraidh Dràma ann an 2010.
Thèid toradh an cuid obrach tron cheala-deug a thaisbeanadh don mhòr-shluagh air an oidhche mu dheireadh den Sgoil Shamhraidh aig Stiùidio Fàs, Sabhal Mòr Ostaig ann an Slèite air Diardaoin 14 Iuchar aig 7.30f.
Tha Fèisean nan Gàidheal air leth toilichte gu bheil MG ALBA gu bhith an sàs sa Sgoil Shamhraidh Dhràma airson a’ chiad uair, càirdeas a th’air a’ chothroim Stiùidio Fàs a chleachdadh mar àite thaisbeanaidh agus feum a dhèanamh à taic teicnigeach tron chuirm.
A bharrachd air dràma Ghàidhlig cluinnear pailteas de cheòl tradiseanta leis gun tèid an oidhche thaisbeanaidh a chumail ann an co-bhonn le compàirtichean bho Fhèis Alba a bhios a' gabhail àite air a’ Phloc aig an aon àm.
Cosgaidh tiogaidean airson an tachartais £6 agus £3. Gheibh clann còmhla ri inbheach a-steach an asgaidh. Airson fiosrachadh mu thiogaidean fònaibh gu 01478 613 555 no cuiribh post-dealain gu brath@feisean.org
Airson tuilleadh fiosrachaidh mun Sgoil Shamhraidh Ghàidhlig cuiribh fios gu Oifgear Dràma Fèisean nan Gàidheal Dougie Beck air 01463 225559 no air post-dealain dougie@feisean.org
‘S e iomairt Fèisean nan Gàidheal a th’ anns an Sgoil Shamhraidh Dhràma a tha a' faighinn taic bho Bhòrd na Gàidhlig, Iomairt na Gàidhealtachd ‘s nan Eilean, Alba Chruthachail, Comhairle na Gàidhealtachd agus Eden Court.


text:
Half Sleeve Elegant Bodycon Patchwork Patchwork Èideadh
- Tha thu a 'giùlan eireachdail mar bhana-phrionnsa anns an èideadh Leth-Sleeve Asymmetric Patchwork Patchwork Bodycon seo.
- Material poileasaidh
- Uile gu h-àrd
- Half-sleeve
- Seòrsa Slim
- Mion-fhiosrachadh neo-riaghailteach
- Sgàil-obrach Dath Taobh
- Stoidhle Sexy / Party / OL
- 1 PC airson 1 PAC
- A 'GABHAIL A-STEACH ANN AN DÙTHCHAS
Poileasaidh Ath-dhìolaidh agus TilleadhMa tha duilgheadas càileachd ann. Aontaichidh sinn tilleadh no ais-dhìoladh a rèir an t-suidheachaidh shònraichte.
1. Feumaidh tagraidhean airson ais-dhìoladh a thighinn taobh a-staigh latha 7 bhon cheann-là a fhuaireadh.
2. Nuair a tha thu a 'dèanamh tilleadh, innis nota le d'ainm, do sheòladh, agus àireamh Nì, mìneachadh goirid air an adhbhar airson an toradh.
Thoir a-mach am b 'fheàrr leat iomlaid no ais-dhìoladh.
Shipping Poileasaidh1. Thèid a h-uile òrdugh a chuir a-steach 1-2 làithean obrach an dèidh don phàigheadh a dhearbhadh. Dh'fhaoidte gun tèid dàil a chuir air ùine-siubhail air sgàth saor-làithean nàiseanta a-mhàin. Feuchaidh sinn ar dìcheall gus deagh sheirbheisean a thoirt dhut.
2.Tha sinn a 'toirt seachad gach òrdugh leis an Àireamh Lorgaidh, agus faodaidh tu coimhead air staus an luchd-siubhail air an làrach-lìn iomchaidh.
Feuch an cuir thu fios thugainn ma tha ceist sam bith agad.


text:
- TIOTAL
- Carbad aig MacAskill Haulage Ltd
- EXTERNAL ID
- ULMPH_2000_1188
- ÀITE
- Ulapul
- SGÌRE
- Loch Bhraoin
- SIORRACHD/PARRAIST
- ROS: Loch Bhraoin
- NEACH-FIOSRACHAIDH
- Taigh-tasgaidh Ulapuil
- AITHNEACHADH MAOINE
- 40732
- KEYWORDS
- carbadan
laraidhean
còmhdhail bathair
Seo dealbh den aonad tractair SY51 CF0 a bh' aig MacAskill Haulage Ltd. B' e seo a' chiad aonad san sgeama-dàth ùr aig a' chompanaidh agus a' chiad fhear aca leis an stoidhle àireamh clàraidh ùr. Chaidh an dealbh a thogail anns a' chàrlann aig port-aiseig Steòrnabhaigh
S dòcha gum bi an ìomhaigh seo ri faotainn airson a ceannach.
Airson tuilleadh fiosrachaidh mu cheannach is prìsean, cuir post-d gu Ullapool Museum


text:
Miliband: SNP "a' mealladh" an luchd-bhòtaidh
Tha Ed Miliband air cur às leth an SNP gu bheil iad a' feuchainn ri luchd-bhòtaidh na h-Alba a "mhealladh" gus creidsinn gur e neo-eisimeileachd an aon dòigh san tèid ceartas sòisealta a choileanadh.
Thuirt Ceannard nan Làbarach gu bheil na Tòraidhean "roinnte agus dì-mhisnichte" agus rinn e tuairmse gun robh riaghaltas Làbarach "air an t-slighe".
Thuirt e cuideachd gun leanadh an SNP orra le poileasaidhean Tòraidheach an dèidh neo-eisimeileachd.
Bha Mgr Miliband a' bruidhinn fhad 's a bha am Prìomh Mhinistear Ailig Salmond cuideachd a' foillseachadh an t-seallaidh aige-san de dh'Alba nas cothromaiche.
Le dìreach cola-deug ri dhol ron referendum air neo-eisimeileachd na h-Alba, agus cunntasan-bheachd a' sealltainn gu bheil cùisean a' fàs nas teinne, tha gach taobh air a bhith a' dèanamh oidhirp air bhòtaichean nan Làbarach nach eil fhathast air co-dhùnadh dè an taobh a bhòtas iad a bhuannachadh, le mòran den bheachd gum bi iad air leth buadhach.
A' bruidhinn ris a' BhBC, thuirt Mgr Miliband gur e "ro-innleachd annasach" a th' air a bhith aig an SNP ann an iomairt an referendum.
Lean e air: "Tha iadsan airson innse do dhaoine nach dèan duine an gnothach air na Tòraidhean san RA. Tha mise airson a ràdh gun dèan.
'Ceartas sòisealta'
"Tha mise ag iarraidh dùthaich nas cothromaichte, nas co-ionainne. Tha mi mothachail gu bheil an t-uabhas dhaoine ann an Alba a' faireachdainn nach eil an rìoghachd ag obair dhaibhsan agus gum bi iad a' cnuasachadh co-dhiù am bu chòir dhaibh bhòtadh 'Cha Bu Chòir' anns an referendum no 'Bu Chòir'.
"'S e mo theachdaireachd làidir-sa gum gu chòir bhòtadh 'Cha Bu Chòir' anns an referendum seach gu bheil riaghaltas Làbarach air an t-slighe, riaghaltas Làbarach le molaidhean dha-rìribh a thaobh ceartas shòisealta."
Thuirt Mgr Miliband gun robh na Làbaraich daingeann ann a bhith a' cruthachadh siostam chìsean nas cothromaiche, le reat ùr 10sg agus reat 50sg nas àirde, a thuilleadh air a bhith a' reothadh phrìsean cumhachd, ag àrdachadh a' bhun-thuarasdail, a' cuideachadh dhaoine òga gus obraichean fhaighinn agus a' toirt barrachd chumhachdan do Phàrlamaid na h-Alba.
Rinn e argamaid gum biodh aig an SNP, air an làimh eile, ris a' chìs chorporaid agus buidseatan poblach a ghearradh an dèidh neo-eisimeileachd, agus nach tigeadh aca air na tha na Làbaraich a gealltainn a thaobh reat cìse 50sg no reothadh a thaobh phrìsean cumhachd a choileanadh.
"Gu h-onarach, chan eil ann ach mealladh SNP. Tha iad a' dol a' leantainn orra le poileasaidhean Tòraidheach ma gheibh iad neo-eisimeileachd, sin an ro-shealladh a th' aca dha-rìribh.
"Ma tha thu ag iarraidh ceartas shòisealta bu chòir dhut bhòtadh 'Cha Bu Chòir' agus tha sinn a' dol a thaghadh riaghaltais Làbaraich."
An dèidh bruidhinn ris a' BhBC, bha Ed Miliband ag iomairt ann an Siorrachd Lannraig a Deas, cuide ri ceannard Làbarach na h-Alba, Johann NicLaomainn.
'Eaconamaidh thèarainte'
Aig a' cheart àm, bha Ailig Salmond ag iomairt ann an Glaschu cuide ris an Leas-Phrìomh Mhinistear, Nicola Sturgeon, 's iadsan a' comharrachadh 10 bliadhna chun an là bho chaidh an taghadh mar cheannard is leas-cheannard a' Phàrtaidh Nàiseantaich.
Thuirt am Prìomh Mhinistear gur e an sealladh airson na bliadhna 2024, Alba neo-eisimeileach "far a bheil cothrom aig a h-uile duine a bhith soirbheachail, agus far am bi cothroman ann don mhòr-chuid, seach a' bheag-chuid".
Mar fhreagairt do bheachdan Mhgr Miliband, chuir Mgr Salmond às leth Ceannard nan Làbarach gun robh e "san leabaidh cuide ris a' Phàrtaidh Tòraidheach" agus gun robh còrr is 200,000 luchd-bhòtaidh Làbarach an dùil bhòtadh airson neo-eisimeileachd.
Thuirt e cuideachd: "Anns an iomairt a tha seo, tha Ed Miliband agus Daibhidh Camshron cho coltach ri chèile ri dà sgadan. Agus nach eil fhios gu bheil am Pàrtaidh Làbarach air gealltainn leantainn orra e poileasaidhean cruaidh a' Phàrtaidh Thòraidhich.
"Chan eil creideas sam bith aige air fhàgail. Air a' chaochladh, tha sinne air poileasaidhean a thaobh ceartas shòisealta a stèidheachadh ann an Alba, mar eisimpleir, an tuarastal bith-beò."
"'S iad sin na poileasaidhean a tha Alba ag iarraidh oir tha Alba airson a bhith comasach air eaconamaidh nas sealbhaiche a chruthachadh, ach cuideachd sòisealtas nas cothromaiche. Sin an rud dha bheil daoine a' bhòtadh nam mìltean, tha iad a' gluasad a dh'ionnsaigh na h-iomairt Bu Chòir, 200,000 a b' àbhaist a bhith a' bhòtadh do na Làbaraich nam measg."


text:
John F. Kennedy
B' e John Fitzgerald Kennedy (29 an Cèitean, 1917 - 22 an t-Samhain, 1963) an 35mh ceann-suidhe de na Stàitean Aonaichte. Sheas è bho 1961 gus an deach a mhuirt ann an 1963.
An dèidh don Cheannadach obair mar ceannard an USS PT-109, eathar-cuirtiche, ann an taobh a deas an Cuan Sèimh tron an Dara Cogadh t-Saoghal thionndaidh e a shùil gu dreuchd a ghabhail mar neach-poileataigs. Sheas è airson Massachusetts ann an Taigh nan Riochdairean bho 1947 gu 1953 mar Democrat. Rinn Ceannadach a chùis air Richard Nixon, a bha na Iar Cheann-suidhe aig an t-àm, anns an taghadh - aon dha na taghaidhean is teannta ann an eachdraidh an dùthaich - a chaidh air adhart an 1960. Gabh 'n dràsta 's e Iain Ceannadach an aon Caitligeach a chaidh a thaghadh mar Ceann-suidhe na Stàitean Aonaichte agus an aon ceann-suidhe a tha air am Duais Pulitzer a bhuannachadh. Fhad 's a bha an riaghaltas aige ann an cumhachd thachair Ionnsaigh Bàigh nam Muc, an Cunnart Urchair an Cùba, togail Balla Bherlin, toiseach an Linn-fhànais, an Gluasad Reachd Sobhalta Americanach agus toiseach Cogadh Bhietnam.
Chaidh Ceannadach a mhuirt air an 22 den t-Samhain, 1963, ann an Dallas, Texas. Chaidh an casaid a chuir air Lee Harvey Oswald ach chaidh deach a thoirt gu cùirt oir chaidh esan a mhuirt dà latha an deidh do bàs Ceannadach nuair a loisg Jack Ruby air le gunna. Cho-dhùin an Warren Commission gun robh Oswald ag obair na aonar nuair a chaidh Ceannadach a mharbhadh ach, thuirt an House Select Committee on Assassinations an 1979 gu dòcha gun robh co-cheannairc ann. Tha an cuspair connsachail fhathast le deasbad a dol mu iomadach beachd air mar a thachair am muirt agus cò a bu choireach. 'S e tachartas geur ann an eachdraidh Ameireaganach a th' anns am muirt mar is coireach ris am buaidh a bh' aige air an dùthcha agus iarbhail poilitigeach a lean. Tha tòrr den bheachd gur e Iain Ceannadach ìomhaigh de dhòchasan agus iarrtasan Ameireaganach agus tha beachd mhath aig a chuid mhòr den t-sluagh Ameireaganach air fhathast.


text:
- TIOTAL
- Sealladh de Ghleann Mama, faisg air Àrasaig, Loch Abar
- EXTERNAL ID
- QZP40_CARD_0169
- ÀITE
- Àrasaig
- SGÌRE
- Loch Abar
- SIORRACHD/PARRAIST
- INBHIR NIS: Àrasaig 's Mùideart
- LINN
- 1890an
- CRUTHADAIR
- J Valentine & Co.
- NEACH-FIOSRACHAIDH
- Leabharlainn na Gàidhealtachd
- AITHNEACHADH MAOINE
- 32067
- KEYWORDS
- glinn
drochaidean
drochaidean-rèile
Rèile Taobh an Iar na Gàidhealtachd
am Prionnsa Teàrlach Èideard Stiùbhart
Blàr Chuil Lodair
sgeulachdan
Loch nan Uamh
cairtean
'45
Seumasaich
Tha a' chairt seo a' sealltainn Gleann Mama faisg air Àrasaig ann an Loch Abar. Ann an 1901, thogadh drochaid-rèile an seo, a' dol tarsainn ceann Loch nan Uamh, eadar Àrasaig agus Loch Ailleart. Thogadh i mar phàirt de Rèile Taobh an Iar na Gàidhealtachd. Tha sgeulachd ann gun do thuit each is cairt dhan cholbh mheadhain, nuair a bhathar a' togail na drochaid. Dhearbhadh seo le sgrudhaidhean a rinneadh ann an 2001
Thathar a' creidsinn gur ann an Gleann Mama a thàinig am Prionnsa Teàrlach Stiùbhart air tìr an toiseach nuair a thàinig e a dh'Alba ann an 1745. Air an 19mh dhen Lùnastal, dh'fhalbh e o thaobh Loch nan Uamh gu Loch Seile agus Gleann Fhionghain a thachairt ri 12,000 dhe na Gaidheil, gus an ar-a-mach a chuir air chois.


text:
Freagairt air ceist nan litreachan
Thàinig e am follais gur e fear a chaidh na thidsear an Inbhr Nis a sgrìobh litrichean gaoil, a fhuaireadh san Chanàl Chailleannach.
Chaidh na litirchean a lorg ann am bogsa fiodha san uisge faisg air Dabhach Gairbheach san Dùbhlachd an-uiridh.
Bha na litrichean air an sgrìobhadh bho fhear Raibeart Wright gu Miss S R Paterson, 'Bidston', Craobh-Shràid Rois, Inbhir Nis.
Bha iad air an cur sa phost anns na 1930an bho Dhùn Èideann, Aldershot is Catterick.
Sheall daoine ùidh mhòr sa ghnothach nuair a sgaoil Poilis a' Chinn a Tuath fiosrachadh mu dheidhinn, is iad airson faighinn a-mach cò leis an robh na litrichean.
Pòsadh
Tha e a-nise air tighinn am bàrr gun deach Mgr Wright na thidsear, agus gun do phòs e Sarah Paterson.
Thuirt Acadamaidh Rìoghail Inbhir Nis gun robh Mgr Wright na thidsear san sgoil son 27 bliadhna.
Dh'fhàg e a dhreuchd ann an 1974 agus chaochail e ann an 2007.
Thuirt Teàrlach Bannerman, a tha na thidsear aig Acadamaidh Rìoghail Inbhir Nis, gun robh clann Raibeart is Sarah - Rosemary is Iain - nan sgoilearan aig an sgoil.
Tha an sgoil air am fiosrachadh a chur gu Poilis a' Chinn a Tuath, a tha a' feuchainn ri dachaigh nan litreachan a lorg.


text:
Mìos eile dhan bhàta-slaodaidh mu thuath
Chaidh an cùmhnant airson a' bhàta-slaodaidh anns na h-Eileanan mu Thuath a leudachadh airson mìos eile, 's an riaghaltas fhathast a' feuchainn ri fuasgladh maireannach fhaighinn dhan t-suidheachadh.
Thathas an dùil gur e am bàta an Grampian Frontier, a tha an-drasta a' frithealadh air gniomhachas na h-ola agus a' ghas anns na h-Eileanan mu Thuath, a ghabhas àite an Anglian Sovereign air a' cheann thall.
Tha còmhraidhean a' leantainn ge-tà a thaobh dè dìreach an dreach a bhios air an t-seirbheis ùr, is mar sin chaidh cùmhnant an Anglian Sovereign a leudachadh gu deireadh a' Chèitein.
Bha dùil an toiseach gun rachadh an Anglian Sovereign a tharraing sa Mhàirt, aig an aon àm sa chaidh am bàta-slaodaidh a bha stèidhichte ann an Steòrnabhagh, an Anglian Monarch, a thoirt a-mach à seirbheis.
Thuirt fear-labhairt do Rùnaire na h-Alba, Mìcheal Moore, gu bheil an riaghaltas "fhathast a' beachdachadh air a h-uile roghainn a th'ann" a thaobh bàta-slaodaidh a bhiodh stèidhichte ann an Steòrnabhagh.
Thuirt e gun deach cùmhnant an Anglian Sovereign a leudachadh son mìos eile gus an dèanadh i cobhair ann an suidheachaidhean eiginn far chosta tuath agus costa siar na dùtcha.


text:
Maill air leasachadh anns na Hearadh
Thuirt Urras Taobh Siar na Hearadh gu bheil mì-chinnt mu cuin a gheibh an sgìre bann-leathann luath a' cur maill air na h-oidhirpean aca leasachadh a thoirt air an àite.
Ghabh an t-Urras smachd air an t-seann oighreachd an 2010 is iad ag amas air ath-bheothachadh a thoirt air an sgìre
Chuir iad rompha barrachd dhaoine a thaladh ann le a bhith a' cruthachadh chothroman-cosnaidh agus a' togail thaighean ùra.
Tha iad ag ràdh a-nise gu bheil na h-uimhir de phròiseactan aca nach tèid air adhart às aonais bann-leathann luath.
'S e cnap-starra mòr a th' ann, a rèir an Urrais, agus iad ag ràdh gu bheil teaghlaichean òga ann a thilleadh dhan sgìre nam biodh bann-leathann luath ann.
"A h-uile coinneamh"
"Tha sinn a' cluintinn seo aig a h-uile coinneamh aig a bheil sinn", thuirt Cathraiche an Urrais, Murchadh MacAoidh.
"Tha e cho cudromach is gu bheil rudan ann nach tèid air adhart mura faigh sinn am bann-leathann is tha daoine ann nach tig an seo airson gnìomhachasan a thòiseachadh mura faigh sinn e. Tha sin a' cur dragh mòr oirnn.
"Tha sinn air a bhith a' bruidhinn ri tòrr dhaoine, feadhainn aca a tha ag obair ann am pharmaceuticals agus nam faigheadh iad bann-leathann, thigeadh iad a-màireach.
Thuirt Mgr MacAoidh gu bheil e gu sònraichte doirbh dhaibh leis gu bheil càbal bann-leathainn a' dol tron sgìre.
Deatamach
Tha e deatamach, tha e ag ràdh, gum faigh a' choimhearsnachd air ceangal ris.
Thuirt Iomairt na Gàidhealtachd is nan Eilean gu bheil pròiseict a' leantainn a bheir bann-leathann dhan mhòr-cuid de thaighean is gnìomhachasan anns na h-Eileanan an Iar.
Dh'innis iad gun robh iad ag aithneachadh cho doirbh sa tha e do choimhearsnachdan a tha a' faicinn leasachadh a tha a' dol tron sgìre aca gun cheangal aca dhaibh fhèin.
Thuirt HIE gu bheil dà ìre ann, an lionra a stèidheachadh dhan sgìre air fad, is bun-structar an uairsin gus am bann-leathann a cheangal ri taighean is gnìomhachasan.
Thuirt iad gu bheil cuid de dh'àitichean iomallach ann far nach gabh ceangal ris a' chàbal is gu bheil iad ag obair còmhla ri Digital Scotland feuch ciamar a ghabhas an gnothach a leasachadh.


text:
Naidheachdan 11:00m
12 An t-Samhain 2015 Ùraichte aig Ùraichte aig
Malta
Chuir ceannardan Eòrpach agus Afraganach aonta an-diugh aig àrd-choinneimh ann am Malta ri sgeama a tha ag amas air smachd a chur air àireamhan imreachd. Thèid stòras de £1.3bn a stèidheachadh mu choinneimh na bochdainn ann an dùthchannan Afraganach às a bheil mòran de luchd-imrich a' falbh 's iad ag iarraidh beatha nas fheàrr ann an dùthchannan Eòrpach.
Nar endra Modi
Tha am Prìomhaire Ìnnseannach, Narendra Modi, aig toiseach turas trì là a Bhreatainn. Thill Dàibhidh Camshron tràth bho àrd-choinneimh na h-in-imreachd ann am Malta airson coinneachadh ris agus coltas ann gum bi iad, am measg rudan eile, a' cur chùmhnantan malairt ùra air dòigh eadar an dà dhùthaich.
Pauline Cafferkey
Chaidh an nurs Albannach Pauline Cafferkey, air an tàinig an galar Ebola ann an Sierra Leone, a ghluasad à Ospadal an Royal Free ann an Lunnainn. Tha i a-niste san ospadal ann an Glaschu agus dotairean ag ràdh gu bheil i gu math air a slighe gu slàinte. Fhuair i seachad iar a' chiad chuairt den tinneas aig toiseach na bliadhna seo, ach dh'fhàs i meadhanach an dàrna turas air a' mhìos a chaidh.
Gearraidhean Cosnaidh
Tha BAE Systems a' gearradh 371 dreuchd ann am Breatainn. Bidh a' chompanaidh a' togail nas lugha de na h-itealain chogaidh Typhoon, agus 's ann aig làrach Samlesbury ann an Lancashire a bhios a' mhòr-chuid a' call an cosnadh. 'S tha Rolls Royce cuideachd a' gearradh chosnaidhean am measg àrd-stiùirichean na buidhne.
An Lighe Ratharsaireach
Bidh iasgairean a' coinneahcadh ri Ministrealachd an Dìon a-nochd aig coinneimh poblaich ann an Caol Àcainn 's iad a' deasbad leudachadh air raon deuchainn nam bàtaichean-aigeann eadar Ratharsair agus Tìr-Mòr. Tha na h-iasgairean a' gearain nach eil an MOD air a bhith a' cumail fiosrachaidh riutha mun phlana, agus tha dragh orra cuideachd gun cuir an leudachadh às dham beò-shlàint'.